title: Οδηγία 2009/76/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009 , σχετικά με το ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς (κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ)

text:
               1.8.2009

               EL

               Επίσημη Εφημερίδα της Ευρωπαϊκής Ένωσης

               L 201/18

      ΟΔΗΓΊΑ 2009/76/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 13ης Ιουλίου 2009
   σχετικά με το ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία που αναφέρεται στο άρθρο 251 της συνθήκης (2),
   Εκτιμώντας τα ακόλουθα:

               (1)

               H οδηγία 77/311/ΕΟΚ του Συμβουλίου, της 29ης Μαρτίου 1977, περί προσεγγίσεως των νομοθεσιών των κρατών μελών των αναφερομένων στο ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς (3) έχει τροποποιηθεί επανειλημμένως (4) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Η οδηγία 77/311/ΕΟΚ συγκαταλέγεται στις επιμέρους οδηγίες για το σύστημα έγκρισης ΕΚ τύπου που προβλεπόταν από την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων, η οποία αντικαταστάθηκε από την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκούμενων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών (5) και θεσπίζει τις τεχνικές προδιαγραφές σχετικά με το ηχητικό επίπεδο που αντιλαμβάνονται οι οδηγοί. Αυτές οι τεχνικές προδιαγραφές αφορούν την προσέγγιση των νομοθεσιών των κρατών μελών ενόψει της εφαρμογής, για κάθε τύπο ελκυστήρα, της διαδικασίας έγκρισης ΕΚ τύπου που προβλέπεται από την οδηγία 2003/37/ΕΚ. Κατά συνέπεια, οι διατάξεις της οδηγίας 2003/37/ΕΚ σχετικά με τους γεωργικούς και δασικούς ελκυστήρες, τα ρυμουλκούμενά τους και τα εναλλάξιμα ρυμουλκούμενα μηχανήματα καθώς και τα συστήματα, τα κατασκευαστικά στοιχεία και τις χωριστές τεχνικές ενότητες των οχημάτων εφαρμόζονται στην παρούσα οδηγία.

               (3)

               Η παρούσα οδηγία δεν θα πρέπει να θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα IV μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Ως «ελκυστήρας» (γεωργικός ή δασικός) κατά την έννοια της παρούσας οδηγίας νοείται κάθε μηχανοκίνητο όχημα, με τροχούς ή ερπύστριες, που έχει τουλάχιστον δύο άξονες, του οποίου η λειτουργία έγκειται βασικώς στην ισχύ έλξεώς του και το οποίο είναι ειδικώς σχεδιασμένο για να έλκει, ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατόν να διαρρυθμισθεί για να μεταφέρει ένα φορτίο και συνοδούς.
   2.   Η παρούσα οδηγία εφαρμόζεται μόνο στους ελκυστήρες που καθορίζονται στην παράγραφο 1, με ελαστικά και των οποίων η μέγιστη εκ κατασκευής ταχύτητα περιλαμβάνεται μεταξύ 6 έως 40 km/h.
   Άρθρο 2
   1.   Τα κράτη μέλη δεν δύνανται να αρνηθούν την έγκριση ΕΚ, την εθνική έγκριση, την πώληση, την καταχώριση στα μητρώα ή τη θέση σε κυκλοφορία ενός ελκυστήρα για λόγους που αφορούν στο ηχητικό επίπεδο που αντιλαμβάνεται ο οδηγός, αν το επίπεδο αυτό δεν υπερβαίνει τα ακόλουθα όρια:

               —

               90 ντεσιμπέλ (Α) μετρούμενα υπό τις προβλεπόμενες στο παράρτημα I συνθήκες, ή

               —

               86 ντεσιμπέλ (Α) μετρούμενα υπό τις προβλεπόμενες στο παράρτημα II συνθήκες.

         2.   Όσον αφορά τα οχήματα που δεν συμμορφώνονται με τις απαιτήσεις που καθορίζονται στην παρούσα οδηγία, και για λόγους σχετικούς με το αντικείμενο της παρούσας οδηγίας, τα κράτη μέλη:

               —

               δεν χορηγούν πλέον έγκριση ΕΚ τύπου,

               —

               δύνανται να αρνούνται τη χορήγηση εθνικής έγκρισης τύπου.

         3.   Όσον αφορά τα οχήματα που δεν συμμορφώνονται με τις απαιτήσεις που καθορίζονται στην παρούσα οδηγία, και για λόγους σχετικούς με το αντικείμενο της παρούσας οδηγίας, τα κράτη μέλη:

               —

               θεωρούν πλέον μη έγκυρα, για τους σκοπούς του άρθρου 7 παράγραφος 1, τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της οδηγίας 2003/37/ΕΚ,

               —

               δύνανται να αρνούνται την ταξινόμηση, την πώληση ή τη θέση σε κυκλοφορία αυτών των νέων οχημάτων.

         4.   Τα κράτη μέλη δεν δύνανται να αρνηθούν την έγκριση ΕΚ, την εθνική έγκριση, την πώληση, την καταχώριση στα μητρώα ή τη θέση σε κυκλοφορία ενός ελκυστήρα για λόγους που αφορούν στο ηχητικό επίπεδο που αντιλαμβάνεται ο οδηγός, αν το επίπεδο αυτό δεν υπερβαίνει τα ακόλουθα όρια:

               —

               90 ντεσιμπέλ (Α) μετρούμενα υπό τις προβλεπόμενες στο παράρτημα I συνθήκες, ή

               —

               86 ντεσιμπέλ (Α) μετρούμενα υπό τις προβλεπόμενες στο παράρτημα II συνθήκες.

         Άρθρο 3
   Κατά την έννοια της παρούσας οδηγίας, ως «θάλαμος» νοείται κάθε κατασκευή πραγματοποιουμένη διά της χρήσεως ακάμπτων στοιχείων, διαφανών ή μη, η οποία περικλείει εξ όλων των πλευρών τον οδηγό και τον απομονώνει εκ του εξωτερικού χώρου και η οποία δύναται να παραμένει κλειστή συνεχώς κατά τη διάρκεια της χρήσεως.
   Άρθρο 4
   Τα κράτη μέλη θεσπίζουν όλες τις αναγκαίες διατάξεις ώστε τόσο κατά τη διάθεση προς πώληση όσο και κατά τη διαφήμιση να μη χρησιμοποιείται ουδέν στοιχείο το οποίο να προσδίδει στους ελκυστήρες, όσον αφορά στο ηχητικό επίπεδο που αντιλαμβάνεται ο οδηγός, χαρακτηριστικά τα οποία δεν διαθέτουν.
   Άρθρο 5
   Οι αναγκαίες τροποποιήσεις για να προσαρμοσθούν στην τεχνολογική πρόοδο οι προδιαγραφές των παραρτημάτων Ι, II και III θεσπίζονται σύμφωνα με τη διαδικασία που προβλέπεται στο άρθρο 20 παράγραφος 3 της οδηγίας 2003/37/ΕΚ.
   Άρθρο 6
   Τα κράτη μέλη γνωστοποιούν στην Επιτροπή το κείμενο των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 7
   Η οδηγία 77/311/ΕΟΚ, όπως τροποποιήθηκε με τις πράξεις που παρατίθενται στο παράρτημα IV μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα IV μέρος Β.
   Οι αναφορές στην καταργούμενη οδηγία νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του παραρτήματος V.
   Άρθρο 8
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   Άρθρο 9
   Η παρούσα οδηγία απευθύνεται στα κράτη μέλη.

      Βρυξέλλες, 13 Ιουλίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         E. ERLANDSSON

      (1)  ΕΕ C 120 της 16.5.2008, σ. 15.

      (2)  Γνώμη του Ευρωπαϊκού Κοινοβουλίου, της 19ης Φεβρουαρίου 2008, (δεν έχει δημοσιευθεί ακόμα στην Επίσημη Εφημερίδα) και απόφαση του Συμβουλίου της 25ης Ιουνίου 2009.

      (3)  ΕΕ L 105 της 28.4.1977, σ. 1.

      (4)  Βλέπε παράρτημα IV μέρος Α.

      (5)  ΕΕ L 171 της 9.7.2003, σ. 1.

      ΠΑΡΑΡΤΗΜΑ I

         ΣΥΣΚΕΥΗ, ΣΥΝΘΗΚΕΣ ΚΑΙ ΜΕΘΟΔΟΣ ΜΕΤΡΗΣΕΩΣ

      1.   ΜΟΝΑΣ ΜΕΤΡΗΣΕΩΣ ΚΑΙ ΣΥΣΚΕΥΗ ΜΕΤΡΗΣΕΩΣ
      1.1.   Μονάς μετρήσεως
      Η τιμή Α του ηχητικού επιπέδου LA μετράται σε dΒ, εν συντομογραφία dB(Α).
      1.2.   Συσκευή μετρήσεως
      Οι μετρήσεις του ηχητικού επιπέδου που αντιλαμβάνονται οι οδηγοί πραγματοποιούνται διά της χρήσεως ενός ηχομέτρου συμφώνου προς τον περιγραφόμενο στη δημοσίευση αριθ. 179, πρώτη έκδοση 1965, τύπο της Διεθνούς Ηλεκτροτεχνικής Επιτροπής.
      Σε περίπτωση μεταβαλλόμενης ένδειξης, πρέπει να λαμβάνονται οι μέσες τιμές των μέγιστων τιμών.
      2.   ΣΥΝΘΗΚΕΣ ΜΕΤΡΗΣΕΩΣ
      Οι μετρήσεις πραγματοποιούνται υπό τις ακόλουθες συνθήκες:

                  2.1.

                  Ο ελκυστήρας πρέπει να είναι άνευ φορτίου, δηλαδή χωρίς προαιρετικά εξαρτήματα αλλά μετά υγρού ψύξεως, λιπαντικών, καυσίμου, εργαλείων και οδηγού. Ο οδηγός δεν πρέπει να φέρει πολύ βαριά ενδύματα ούτε κασκόλ ή καπέλο. Κανένα αντικείμενο ικανό να ασκήσει δράση που διαταράσσει το ηχητικό επίπεδο δεν πρέπει να ευρίσκεται επί του ελκυστήρα.

                  2.2.

                  Τα ελαστικά πρέπει να είναι φουσκωμένα στην προδιαγραφόμενη από τον κατασκευαστή του ελκυστήρα πίεση αέρος. Ο κινητήρας, η μετάδοση και οι κινητήριοι άξονες πρέπει να ευρίσκονται στην κανονική θερμοκρασία λειτουργίας και τα πτερύγια ψύξεως, αν ο ελκυστήρας είναι εφοδιασμένος με τέτοια πτερύγια, πρέπει να παραμένουν ανοικτά.

                  2.3.

                  Ο πρόσθετος εξοπλισμός που ενεργοποιείται υπό του κινητήρα ή που ενεργοποιείται κατ’ αυτόνομο τρόπο, όπως παραδείγματος χάρη οι υαλοκαθαριστήρες, ο φυσητήρας θερμού αέρα, η υποδοχή λήψεως ενεργείας κ.λπ., πρέπει να τίθεται εκτός κυκλώματος κατά τη διάρκεια των μετρήσεων, αν εκ της φύσεώς του επηρεάζει τη μέτρηση του ηχητικού επιπέδου. Τα όργανα τα οποία κανονικώς περιστρέφονται ταυτοχρόνως με τον κινητήρα, παραδείγματος χάρη ο ανεμιστήρας ψύξεως του κινητήρα, πρέπει να ευρίσκονται σε λειτουργία κατά τη διάρκεια των μετρήσεων.

                  2.4.

                  Η διαδρομή μετρήσεως πρέπει να ευρίσκεται σε περιοχή ανοικτή και επαρκώς αθόρυβη. Η διαδρομή αυτή δύναται να αποτελείται, παραδείγματος χάρη, από ανοικτή έκταση ακτίνας 50 μέτρων της οποίας το κεντρικό τμήμα πρέπει πρακτικώς να είναι οριζόντιο σε ακτίνα τουλάχιστον 20 μέτρων ή από οριζόντια διαδρομή με ένα συμπαγή διάδρομο, όσο το δυνατόν επίπεδο και χωρίς εγκοπές. Αν είναι δυνατόν, ο διάδρομος πρέπει να είναι καθαρός και στεγνός (παραδείγματος χάρη χωρίς αμμοχάλικο, φυλλώματα, χιόνι κ.λπ.). Κλίσεις και ανωμαλίες δεν είναι δεκτές παρά μόνο αν οι προκαλούμενες υπ’ αυτών μεταβολές του ηχητικού επιπέδου περιέχονται εντός των ορίων σφάλματος των συσκευών μετρήσεως.

                  2.5.

                  Η επένδυση του διαδρόμου κυλίσεως πρέπει να είναι τέτοιας φύσεως ώστε τα ελαστικά να μη προκαλούν υπερβολικό θόρυβο.

                  2.6.

                  Ο καιρός πρέπει να είναι αίθριος και ο άνεμος ασθενής.
                  Το περιβάλλον ηχητικό επίπεδο που αντιλαμβάνεται ο οδηγός και το οποίο οφείλεται στον άνεμο ή άλλες ακουστικές πηγές πρέπει να είναι κατώτερο τουλάχιστον κατά 10 dB(Α) του ηχητικού επιπέδου του ελκυστήρα.

                  2.7.

                  Αν για την καταγραφή των μετρήσεων χρησιμοποιείται ένα όχημα, τούτο πρέπει να ρυμουλκείται ή να οδηγείται σε απόσταση επαρκώς απομακρυσμένη από τον ελκυστήρα για να αποφευχθεί κάθε αλληλεπίδραση. Κατά τη διάρκεια της διαδικασίας μετρήσεως, κανένα αντικείμενο που εμποδίζει τη μέτρηση ούτε καμία ανακλαστική επιφάνεια δεν πρέπει να ευρίσκεται σε απόσταση 20 μέτρων εκατέρωθεν της τροχιάς ούτε σε απόσταση 20 μέτρων προς τα εμπρός και προς τα πίσω του οχήματος. Η συνθήκη δύναται να θεωρηθεί ότι πληρούται αν οι προκαλούμενες έτσι μεταβολές του ηχητικού επιπέδου παραμένουν εντός των ορίων σφάλματος· αν όχι, η μέτρηση πρέπει να σταματήσει κατά τη διάρκεια της διαταραχής.

                  2.8.

                  Όλες οι μετρήσεις της αυτής σειράς πρέπει να πραγματοποιηθούν επί της αυτής διαδρομής.

            3.   ΜΕΘΟΔΟΣ ΜΕΤΡΗΣΕΩΣ

                  3.1.

                  Το μικρόφωνο τοποθετείται επί της πλευράς σε απόσταση 250 mm από το επίπεδο στο μέσο του καθίσματος, η εκλεγομένη πλευρά είναι αυτή στην οποία καταγράφεται το πλέον υψηλό ηχητικό επίπεδο.
                  Η μεμβράνη του μικροφώνου διευθύνεται προς τα εμπρός και το κέντρο του μικροφώνου ευρίσκεται σε απόσταση 790 mm υπεράνω και 150 mm έμπροσθεν του περιγραφόμενου στο παράρτημα III σημείου αναφοράς. Μία υπερβολική δόνηση του μικροφώνου πρέπει να αποφεύγεται.

                  3.2.

                  Για να επιτευχθεί το μέγιστο ηχητικό επίπεδο σε dB(Α):

                              3.2.1.

                              Επί των ελκυστήρων των εξοπλισμένων εν σειρά δι’ ενός κλειστού θαλάμου, όλα τα ανοίγματα (παραδείγματος χάρη θύρες, παράθυρα κ.λπ.) πρέπει να κλεισθούν κατά τη διάρκεια μιας πρώτης σειράς δοκιμών.

                                          3.2.1.1.

                                          Κατά τη διάρκεια μιας δευτέρας σειράς δοκιμών πρέπει να αφεθούν ανοικτά, υπό την επιφύλαξη ότι, όταν είναι ανοικτά, δεν δημιουργούν κίνδυνο για την οδική κυκλοφορία, όμως τα πτυσσόμενα αλεξίνεμα πρέπει να παραμένουν σε θέση προστασίας.

                              3.2.2.

                              Ο θόρυβος μετράται διά της χρησιμοποιήσεως της βραδείας αντιδράσεως του ηχομέτρου σε φορτίο το οποίο αντιστοιχεί στον μέγιστο θόρυβο όταν χρησιμοποιείται η μετάδοση που επιτρέπει την πλέον δυνατή προσέγγιση της ταχύτητος των 7,5 km/h προς τα εμπρός.
                              Ο μοχλός του επιταχυντή πρέπει να έχει πιεσθεί στο μέγιστο της διαδρομής του. Η αρχή πραγματοποιείται με μηδενικό φορτίο, εν συνεχεία το φορτίο αυξάνεται μέχρι της επιτεύξεως του μέγιστου επιπέδου θορύβου. Σε κάθε αλλαγή φορτίου πρέπει, προ της μετρήσεως, να μεσολαβήσει ο απαραίτητος χρόνος για τη σταθεροποίηση του επιπέδου θορύβου.

                              3.2.3.

                              Ο θόρυβος μετράται διά της χρησιμοποιήσεως της βραδείας αντιδράσεως του ηχομέτρου στο φορτίο που αντιστοιχεί στο μέγιστο θόρυβο όταν χρησιμοποιείται οιανδήποτε άλλη ταχύτης εκτός της προβλεπόμενης στο σημείο 3.2.2. και για την οποία έχει καταγραφεί ένα ηχητικό επίπεδο ανώτερο τουλάχιστον κατά 1 dB(Α) του καταγραφέντος για την ταχύτητα που αναφέρεται στο σημείο 3.2.2.
                              Ο μοχλός του επιταχυντή πρέπει να έχει πιεσθεί στο μέγιστο της διαδρομής του. Η αρχή πραγματοποιείται με μηδενικό φορτίο, εν συνεχεία το φορτίο αυξάνεται μέχρι της επιτεύξεως του μέγιστου επιπέδου θορύβου. Σε κάθε αλλαγή φορτίου πρέπει, προ της μετρήσεως, να μεσολαβήσει ο απαραίτητος χρόνος για τη σταθεροποίηση του επιπέδου θορύβου.

                              3.2.4.

                              Ο θόρυβος μετράται στη μεγίστη εκ κατασκευής ταχύτητα του ελκυστήρα άνευ φορτίου.

                  3.3.

                  Στο πρακτικό πρέπει να αναγράφονται οι ακόλουθες μετρήσεις του ηχητικού επιπέδου:

                              3.3.1.

                              Όταν χρησιμοποιείται η μετάδοση που επιτρέπει την πλέον δυνατή προσέγγιση της ταχύτητος των 7,5 km/h.

                              3.3.2.

                              Όταν χρησιμοποιείται οιαδήποτε άλλη μετάδοση αν πληρούνται οι αναφερόμενες στο σημείο 3.2.3. συνθήκες.

                              3.3.3.

                              Στη μέγιστη εκ κατασκευής ταχύτητα.

            4.   ΑΞΙΟΛΟΓΗΣΗ
      Οι πραγματοποιούμενες μετρήσεις συμφώνως προς τα σημεία 3.2.1., 3.2.2., 3.2.3. και 3.2.4. δεν πρέπει να υπερβαίνουν τα όρια που ορίζονται στο άρθρο 2.

      ΠΑΡΑΡΤΗΜΑ II

         ΣΥΣΚΕΥΗ, ΣΥΝΘΗΚΕΣ ΚΑΙ ΜΕΘΟΔΟΣ ΜΕΤΡΗΣΕΩΣ

      1.   ΜΟΝΑΣ ΜΕΤΡΗΣΕΩΣ ΚΑΙ ΣΥΣΚΕΥΗ ΜΕΤΡΗΣΕΩΣ
      1.1.   Μονάς μετρήσεως
      Η τιμή Α του ηχητικού επιπέδου LA μετράται σε dB, εν συντομογραφία dB (Α).
      1.2.   Συσκευή μετρήσεως
      Οι μετρήσεις του ηχητικού επιπέδου που αντιλαμβάνονται οι οδηγοί πραγματοποιούνται διά της χρήσεως ενός ηχομέτρου συμφώνου προς το περιγραφόμενο στη δημοσίευση Αριθ. 179, πρώτη έκδοση 1965, της Διεθνούς Ηλεκτροτεχνικής Επιτροπής.
      Στην περίπτωση μεταβαλλόμενης ενδείξεως, πρέπει να λαμβάνονται οι μέσες τιμές των μέγιστων τιμών.
      2.   ΣΥΝΘΗΚΕΣ ΜΕΤΡΗΣΕΩΣ
      Οι μετρήσεις πραγματοποιούνται υπό τις ακόλουθες συνθήκες:

                  2.1.

                  Ο ελκυστήρας πρέπει να είναι άνευ φορτίου, δηλαδή άνευ προαιρετικών εξαρτημάτων, αλλά μετά υγρού ψύξεως, λιπαντικών, καυσίμου, εργαλείων και οδηγού. Ο οδηγός αυτός δεν πρέπει να φέρει πολύ βαριά ενδύματα ούτε κασκόλ ή καπέλο. Κανένα αντικείμενο ικανό να ασκήσει μία δράση που διαταράσσει το ηχητικό επίπεδο δεν πρέπει να ευρίσκεται επί του ελκυστήρα.

                  2.2.

                  Τα ελαστικά πρέπει να είναι φουσκωμένα στην προδιαγραφόμενη από τον κατασκευαστή του ελκυστήρα πίεση αέρος. Ο κινητήρας, η μετάδοση και οι κινητήριοι άξονες πρέπει να ευρίσκονται στην κανονική θερμοκρασία λειτουργίας και τα πτερύγια ψύξεως, αν ο ελκυστήρας είναι εφοδιασμένος με τέτοια πτερύγια, πρέπει να παραμένουν ανοικτά.

                  2.3.

                  Ο πρόσθετος εξοπλισμός που ενεργοποιείται υπό του κινητήρα ή που ενεργοποιείται κατ’ αυτόνομο τρόπο, παραδείγματος χάρη οι υαλοκαθαριστήρες, ο φυσητήρας θερμού αέρος, η υποδοχή λήψεως ενεργείας κ.λπ., πρέπει να τίθεται εκτός κυκλώματος κατά τη διάρκεια των μετρήσεων αν εκ της φύσεώς του επηρεάζει τη μέτρηση του ηχητικού επιπέδου. Τα όργανα τα οποία κανονικώς περιστρέφονται ταυτοχρόνως με τον κινητήρα, παραδείγματος χάρη ο ανεμιστήρας ψύξεως του κινητήρα, πρέπει να ευρίσκονται σε λειτουργία κατά τη διάρκεια των μετρήσεων.

                  2.4.

                  Η διαδρομή μετρήσεως πρέπει να ευρίσκεται σε περιοχή ανοικτή και επαρκώς αθόρυβη. Η διαδρομή αυτή δύναται να αποτελείται, παραδείγματος χάρη, από ανοικτή έκταση ακτίνας 50 μέτρων της οποίας το κεντρικό τμήμα πρέπει πρακτικώς να είναι οριζόντιο σε ακτίνα τουλάχιστον 20 μέτρων ή από οριζόντια διαδρομή με ένα συμπαγή διάδρομο, όσο το δυνατόν επίπεδο και χωρίς εγκοπές. Αν είναι δυνατόν, ο διάδρομος πρέπει να είναι καθαρός και στεγνός (παραδείγματος χάρη χωρίς αμμοχάλικο, φυλλώματα, χιόνι κ.λπ.). Κλίσεις και ανωμαλίες δεν είναι δεκτές παρά μόνο αν οι προκαλούμενες υπ’ αυτών μεταβολές του ηχητικού επιπέδου περιέχονται εντός των ορίων σφάλματος των συσκευών μετρήσεως.

                  2.5.

                  Η επένδυση του διαδρόμου κυλίσεως πρέπει να είναι τέτοιας φύσεως ώστε τα ελαστικά να μην προκαλούν υπερβολικό θόρυβο.

                  2.6.

                  Ο καιρός πρέπει να είναι αίθριος και ο άνεμος ασθενής.
                  Το περιβάλλον ηχητικό επίπεδο που αντιλαμβάνεται ο οδηγός και το οποίο οφείλεται στον άνεμο ή άλλες ακουστικές πηγές πρέπει να είναι κατώτερο τουλάχιστον κατά 10 dB (Α) του ηχητικού επιπέδου του ελκυστήρα.

                  2.7.

                  Αν για την καταγραφή των μετρήσεων χρησιμοποιείται ένα όχημα, τούτο πρέπει να ρυμουλκείται ή να οδηγείται σε απόσταση επαρκώς απομακρυσμένη του ελκυστήρα, για να αποφευχθεί κάθε αλληλεπίδραση. Κατά τη διάρκεια της διαδικασίας μετρήσεως, κανένα αντικείμενο που εμποδίζει τη μέτρηση ούτε καμία ανακλαστική επιφάνεια δεν πρέπει να ευρίσκεται σε απόσταση 20 μέτρων εκατέρωθεν της τροχιάς ούτε σε απόσταση 20 μέτρων προς τα εμπρός και προς τα πίσω του οχήματος. Η συνθήκη δύναται να θεωρηθεί ότι πληρούται, αν οι τοιουτοτρόπως προκαλούμενες μεταβολές του ηχητικού επιπέδου παραμένουν εντός των ορίων σφάλματος· αν όχι, η μέτρηση πρέπει να σταματήσει κατά τη διάρκεια της διαταραχής.

                  2.8.

                  Όλες οι μετρήσεις της αυτής σειράς πρέπει να πραγματοποιηθούν επί της αυτής διαδρομής.

            3.   ΜΕΘΟΔΟΣ ΜΕΤΡΗΣΕΩΣ

                  3.1.

                  Το μικρόφωνο τοποθετείται επί της πλευράς σε απόσταση 250 mm από το επίπεδο στο μέσο του καθίσματος, η εκλεγομένη πλευρά είναι αυτή στην οποία καταγράφεται το πλέον υψηλό ηχητικό επίπεδο.
                  Η μεμβράνη του μικροφώνου διευθύνεται προς τα εμπρός και το κέντρο του μικροφώνου ευρίσκεται σε απόσταση 790 mm υπεράνω και 150 mm έμπροσθεν του περιγραφόμενου στο παράρτημα III σημείου αναφοράς. Μία υπερβολική δόνηση του μικροφώνου πρέπει να αποφεύγεται.

                  3.2.

                  Για να επιτευχθεί το ηχητικό επίπεδο, πρέπει να ακολουθηθεί η ακόλουθη διαδικασία:

                              3.2.1.

                              Είναι σκόπιμο να κινηθεί ο ελκυστήρας επί της αυτής διαδρομής και τουλάχιστον τρείς φορές με την ίδια ταχύτητα δοκιμής επί 10 τουλάχιστον δευτερόλεπτα.

                              3.2.2.

                              Επί των ελκυστήρων των εξοπλισμένων εν σειρά δι’ ενός κλειστού θαλάμου, όλα τα ανοίγματα (παραδείγματος χάρη θύρες, παράθυρα κ.λπ.), πρέπει να κλεισθούν κατά τη διάρκεια μιας πρώτης σειράς δοκιμών.

                                          3.2.2.1.

                                          Κατά τη διάρκεια μιας δεύτερης σειράς δοκιμών πρέπει να αφεθούν ανοικτά, υπό την επιφύλαξη ότι, όταν είναι ανοικτά, δεν δημιουργούν κίνδυνο για την οδική κυκλοφορία, όμως τα πτυσσόμενα αλεξίνεμα πρέπει να παραμένουν σε θέση προστασίας.

                              3.2.3.

                              Ο θόρυβος μετράται όταν ο κινητήρας λειτουργεί με το μέγιστο αριθμό στροφών διά της χρησιμοποιήσεως της βραδείας αντιδράσεως του ηχομέτρου, δηλαδή στην ταχύτητα η οποία, στην περίπτωση της ονομαστικής περιστροφής του κινητήρα, είναι η εγγυτέρα των 7,5 km/h. Κατά τη διάρκεια της μετρήσεως ο ελκυστήρας πρέπει να κυκλοφορεί άνευ φορτίου.

            4.   ΑΞΙΟΛΟΓΗΣΗ
      Οι πραγματοποιούμενες μετρήσεις συμφώνως προς τα σημεία 3.2.2. και 3.2.3. δεν πρέπει να υπερβαίνουν τα όρια που ορίζονται στο άρθρο 2.

      ΠΑΡΑΡΤΗΜΑ III

         ΠΡΟΣΔΙΟΡΙΣΜΟΣ ΤΟΥ ΣΗΜΕΙΟΥ ΑΝΑΦΟΡΑΣ ΤΟΥ ΚΑΘΙΣΜΑΤΟΣ

      1.   ΟΡΙΣΜΟΣ

                  1.1.

                  Το σημείο αναφοράς του καθίσματος (S) είναι το σημείο τομής που κείται στο διάμηκες στο μέσο του καθίσματος επίπεδο μεταξύ του εφαπτομενικού επιπέδου στο κατώτερο τμήμα του ερεισίνωτου και ενός οριζοντίου επιπέδου. Αυτό το οριζόντιο επίπεδο τέμνει την κατώτερη επιφάνεια της έδρας του καθίσματος σε απόσταση 150 mm έμπροσθεν του σημείου αναφοράς του καθίσματος.

            2.   ΠΡΟΣΔΙΟΡΙΣΜΟΣ ΤΟΥ ΣΗΜΕΙΟΥ ΑΝΑΦΟΡΑΣ ΤΟΥ ΚΑΘΙΣΜΑΤΟΣ

                  2.1.

                  Το σημείο αναφοράς του καθίσματος επιτυγχάνεται διά της χρησιμοποιήσεως της διατάξεως που παρουσιάζεται στις εικόνες 1 και 2 του συμπληρωματικού παραρτήματος του παρόντος παραρτήματος, η οποία επιτρέπει την απομίμηση της καταλήψεως του καθίσματος υπό του οδηγού.

                  2.2.

                  Το κάθισμα πρέπει να ρυθμισθεί στην κεντρική θέση της κατακόρυφης ρύθμισης· η ρύθμιση αυτή είναι ανεξάρτητη της οριζόντιας ρύθμισης. Για τον προσδιορισμό της προβλεπόμενης στο σημείο 3 των παραρτημάτων I και II θέσεως τοποθετήσεως του μικροφώνου, το κάθισμα πρέπει να ευρίσκεται στην κεντρική θέση της οριζόντιας ρύθμισης ή το πλησιέστερο δυνατό προς τη θέση αυτή.

            3.   ΧΑΡΑΚΤΗΡΙΣΤΙΚΑ ΤΗΣ ΔΙΑΤΑΞΕΩΣ

                  3.1.

                  Η προβλεπόμενη στο σημείο 2.1. διάταξη αποτελείται από μια σανίδα για την έδρα του καθίσματος και εκ δύο σανίδων για το ερεισίνωτο.

                  3.2.

                  Η κατώτερη σανίδα του ερεισίνωτου αρθρώνεται στο επίπεδο του ισχίου (Α) και των νεφρών (Β), και πρέπει επίσης να είναι δυνατή ρύθμιση καθ’ ύψος (βλέπε εικόνα 2) στο επίπεδο (Β).

            4.   ΤΟΠΟΘΕΤΗΣΗ ΤΗΣ ΔΙΑΤΑΞΕΩΣ
      Η διάταξη τοποθετείται διά του ακολούθου τρόπου:

                  4.1.

                  Η διάταξη εγκαθίσταται επί του καθίσματος.

                  4.2.

                  Εφαρμόζεται δύναμη 550 Ν σε απόσταση 50 mm έμπροσθεν της αρθρώσεως (Α) και οι δύο προβλεπόμενες για το ερεισίνωτο σανίδες, ωθούνται ελαφρώς και εφαπτομενικώς προς αυτό.

                  4.3.

                  Αν δεν είναι δυνατόν να προσδιορισθεί επακριβώς η εφαπτομένη στο κατώτερο τμήμα του ερεισίνωτου, η κατωτέρα προβλεπόμενη σανίδα για το ερεισίνωτο ωθείται ελαφρώς προς αυτό.

                  4.4.

                  Όταν η ανάρτηση του καθίσματος δύναται να ρυθμισθεί συναρτήσει του βάρους του οδηγού, η ρύθμιση πραγματοποιείται κατά τέτοιο τρόπο ώστε το κάθισμα να ευρίσκεται σε ίση απόσταση από τις δύο ακρότατες θέσεις.

         Προσάρτημα

      ΠΑΡΑΡΤΗΜΑ IV
      ΜΕΡΟΣ A

         Καταργούμενη οδηγία με κατάλογο των διαδοχικών τροποποιήσεών της

      (κατά το άρθρο 7)

                  Οδηγία 77/311/ΕΟΚ του Συμβουλίου
                  (ΕΕ L 105 της 28.4.1977, σ. 1).

                  Οδηγία 82/890/ΕΟΚ του Συμβουλίου
                  (ΕΕ L 378 της 31.12.1982, σ. 45).

                  Μόνον όσον αφορά τις αναφορές στην οδηγία 77/311/ΕΟΚ που περιέχονται στο άρθρο 1 παράγραφος 1

                  Οδηγία 97/54/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 277 της 10.10.1997, σ. 24).

                  Μόνον όσον αφορά τις αναφορές στην οδηγία 77/311/ΕΟΚ που περιέχονται στο άρθρο 1 πρώτη περίπτωση

                  Απόφαση 96/627/ΕΚ της Επιτροπής
                  (ΕΕ L 282 της 1.11.1996, σ. 72).

                  Απόφαση 2000/63/ΕΚ της Επιτροπής
                  (ΕΕ L 22 της 27.1.2000, σ. 66).

                  Οδηγία 2006/26/ΕΚ της Επιτροπής
                  (ΕΕ L 65 της 7.3.2006, σ. 22).

                  Μόνον το άρθρο 2 και το παράρτημα II

            ΜΕΡΟΣ B

         Κατάλογος καταληκτικών ημερομηνιών ενσωμάτωσης στο εθνικό δίκαιο και εφαρμογής

      (κατά το άρθρο 7)

                  Οδηγία

                  Λήξη προθεσμίας ενσωμάτωσης

                  Ημερομηνία εφαρμογής

                  77/311/ΕΟΚ

                  1 Οκτωβρίου 1978

                  —

                  82/890/ΕΟΚ

                  22 Ιουνίου 1984

                  —

                  97/54/ΕΚ

                  22 Σεπτεμβρίου 1998

                  23 Σεπτεμβρίου 1998

                  96/627/ΕΚ

                  29 Σεπτεμβρίου 1999

                  —

                  2000/63/ΕΚ

                  30 Σεπτεμβρίου 2001

                  —

                  2006/26/ΕΚ

                  31 Δεκεμβρίου 2006 (1)

                  —

         (1)  Σύμφωνα με το άρθρο 5 της οδηγίας 2006/26/ΕΚ:

         «1.   Με ισχύ από την 1η Ιανουαρίου 2007, όσον αφορά τα οχήματα που συμμορφώνονται με τις απαιτήσεις που καθορίζονται αντίστοιχα στις οδηγίες 74/151/ΕΟΚ, 78/933/ΕΟΚ, 77/311/ΕΟΚ και 89/173/ΕΟΚ, όπως τροποποιούνται από την παρούσα οδηγία, τα κράτη μέλη δεν μπορούν, για λόγους σχετικούς με το αντικείμενο της οικείας οδηγίας:

                     α)

                     να αρνηθούν τη χορήγηση έγκρισης ΕΚ τύπου ή τη χορήγηση εθνικής έγκρισης τύπου·

                     β)

                     να απαγορεύσουν την ταξινόμηση, την πώληση ή τη θέση σε κυκλοφορία τέτοιου οχήματος.

               2.   Με ισχύ από την 1η Ιουλίου 2007, όσον αφορά τα οχήματα που δεν συμμορφώνονται με τις απαιτήσεις που καθορίζονται αντίστοιχα στις οδηγίες 74/151/ΕΟΚ, 78/933/ΕΟΚ, 77/311/ΕΟΚ και 89/173/ΕΟΚ, όπως τροποποιούνται από την παρούσα οδηγία, και για λόγους σχετικούς με το αντικείμενο της οικείας οδηγίας, τα κράτη μέλη:

                     α)

                     δεν χορηγούν πλέον έγκριση ΕΚ τύπου·

                     β)

                     δύνανται να αρνούνται τη χορήγηση εθνικής έγκρισης τύπου.

               3.   Με ισχύ από την 1η Ιουλίου 2009, όσον αφορά τα οχήματα που δεν συμμορφώνονται με τις απαιτήσεις που καθορίζονται αντίστοιχα στις οδηγίες 74/151/ΕΟΚ, 78/933/ΕΟΚ, 77/311/ΕΟΚ και 89/173/ΕΟΚ, όπως τροποποιούνται από την παρούσα οδηγία, και για λόγους σχετικούς με το αντικείμενο της οικείας οδηγίας, τα κράτη μέλη:

                     α)

                     θεωρούν πλέον μη έγκυρα, για τους σκοπούς του άρθρου 7 παράγραφος 1, τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της οδηγίας 2003/37/ΕΚ·

                     β)

                     δύνανται να αρνούνται την ταξινόμηση, την πώληση ή τη θέση σε κυκλοφορία αυτών των νέων οχημάτων».

      ΠΑΡΑΡΤΗΜΑ V

         Πίνακας Αντιστοιχίας

                  Οδηγία 77/311/ΕΟΚ

                  Οδηγία 2006/26/ΕΚ

                  Παρούσα οδηγία

                  Άρθρο 1

                  Άρθρο 1

                  Άρθρο 2 παράγραφος 1 πρώτο εδάφιο

                  Άρθρο 2 παράγραφοι 1 και 4

                  Άρθρο 2 παράγραφος 1 δεύτερο εδάφιο

                  —

                  Άρθρο 2 παράγραφος 2

                  —

                  Άρθρο 5 παράγραφος 2

                  Άρθρο 2 παράγραφος 2

                  Άρθρο 5 παράγραφος 3

                  Άρθρο 2 παράγραφος 3

                  Άρθρα 3, 4 και 5

                  Άρθρα 3, 4 και 5

                  Άρθρο 6 παράγραφος 1

                  —

                  Άρθρο 6 παράγραφος 2

                  Άρθρο 6

                  —

                  Άρθρο 7

                  —

                  Άρθρο 8

                  Άρθρο 7

                  Άρθρο 9

                  Παράρτημα Ι

                  Παράρτημα Ι

                  Παράρτημα ΙΙ

                  Παράρτημα ΙΙ

                  Παράρτημα ΙΙΙ

                  Παράρτημα ΙΙΙ

                  —

                  Παράρτημα ΙV

                  —

                  Παράρτημα V


title: Οδηγία 2009/68/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009 , σχετικά με την έγκριση τύπου των διατάξεων φωτισμού και φωτεινής σηματοδοτήσεως των γεωργικών δασικών ελκυστήρων με τροχούς (κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ)

text:
               5.8.2009

               EL

               Επίσημη Εφημερίδα της Ευρωπαϊκής Ένωσης

               L 203/52

      ΟΔΗΓΊΑ 2009/68/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 13ης Ιουλίου 2009
   σχετικά με την έγκριση τύπου των διατάξεων φωτισμού και φωτεινής σηματοδοτήσεως των γεωργικών δασικών ελκυστήρων με τροχούς
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της Συνθήκης (2),
   Εκτιμώντας τα εξής:

               (1)

               H οδηγία 79/532/ΕΟΚ του Συμβουλίου, της 17ης Μαΐου 1979, περί προσεγγίσεως των νομοθεσιών των κρατών μελών των αναφερομένων στην επικύρωση των διατάξεων φωτισμού και φωτεινής σηματοδοτήσεως των γεωργικών δασικών ελκυστήρων με τροχούς (3), έχει τροποποιηθεί επανειλημμένως και ουσιωδώς (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Η οδηγία 79/532/ΕΟΚ είναι μία από τις επιμέρους οδηγίες του συστήματος έγκρισης ΕΚ τύπου που προβλεπόταν από την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων, η οποία αντικαταστάθηκε από την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών (5), και θεσπίζει τις τεχνικές προδιαγραφές σχετικά με τη σύλληψη και την κατασκευή των γεωργικών ή δασικών ελκυστήρων όσον αφορά τις διατάξεις φωτισμού και φωτεινής σηματοδοτήσεως. Οι εν λόγω τεχνικές προδιαγραφές αφορούν την προσέγγιση των νομοθεσιών των κρατών μελών ενόψει της εφαρμογής, για κάθε τύπο ελκυστήρα, της διαδικασίας έγκρισης ΕΚ τύπου που προβλέπεται από την οδηγία 2003/37/ΕΚ. Κατά συνέπεια, οι διατάξεις της οδηγίας 2003/37/ΕΚ σχετικά τους γεωργικούς και δασικούς ελκυστήρες, τα ρυμουλκούμενά τους και τα εναλλάξιμα ρυμουλκούμενα μηχανήματά καθώς και τα συστήματα, τα κατασκευαστικά στοιχεία και τις χωριστές τεχνικές ενότητες των οχημάτων εφαρμόζονται στην παρούσα οδηγία.

               (3)

               Με την οδηγία 2009/61/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με την εγκατάσταση των διατάξεων φωτισμού και φωτεινής σηματοδοτήσεως των γεωργικών ή δασικών ελκυστήρων με τροχούς (6), θεσπίστηκαν κοινές προδιαγραφές περί εγκαταστάσεως των διατάξεων φωτισμού και φωτεινής σηματοδοτήσεως των γεωργικών ή δασικών ελκυστήρων με τροχούς. Αυτές οι διατάξεις φωτισμού και φωτεινής σηματοδοτήσεως έχουν τα αυτά χαρακτηριστικά με εκείνες των μηχανοκίνητων οχημάτων. Εφεξής οι διατάξεις που έχουν λάβει σήμα έγκρισης ΕΚ τύπου στοιχείου συμφώνως προς τις ήδη θεσπισθείσες οδηγίες αυτού του τομέα, εντός του πλαισίου της εγκρίσεως ΕΚ τύπου των μηχανοκίνητων οχημάτων και των ρυμουλκουμένων τους, δύνανται να χρησιμοποιηθούν επίσης για τους ελκυστήρες.

               (4)

               Η παρούσα οδηγία δεν θα πρέπει να θίγει τις υποχρεώσεις των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που παρατίθενται στο Παράρτημα ΙΙ, μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Για τους σκοπούς της παρούσας οδηγίας, ως «ελκυστήρας» (γεωργικός ή δασικός) νοείται κάθε μηχανοκίνητο όχημα, με τροχούς ή ερπύστριες, που έχει τουλάχιστον δύο άξονες, του οποίου η λειτουργία έγκειται βασικώς στην ισχύ έλξεώς του και το οποίο είναι ειδικώς σχεδιασμένο για να έλκει, να ωθεί, να φέρει ή να θέτει σε κίνηση ορισμένα εργαλεία, μηχανές ή ρυμουλκούμενα, προοριζόμενα για χρήση στη γεωργική ή δασική εκμετάλλευση. Είναι δυνατόν να διαρρυθμισθεί για να μεταφέρει φορτίο και συνοδούς.
   2.   Η παρούσα οδηγία εφαρμόζεται μόνο για τους οριζόμενους στην παράγραφο 1 ελκυστήρες που κινούνται με ελαστικά και που έχουν εκ κατασκευής μέγιστη ταχύτητα από 6 έως 40 km/h.
   Άρθρο 2
   Τα κράτη μέλη δεν δύνανται να αρνηθούν τη χορήγηση έγκρισης ΕΚ τύπου ούτε την εθνική έγκριση τύπου ελκυστήρα για λόγους που αφορούν τους παρακάτω φανούς ή ανακλαστήρες, εάν αυτοί φέρουν το σήμα έγκρισης ΕΚ τύπου στοιχείου, το προβλεπόμενο στο Παράρτημα Ι, και εάν είναι τοποθετημένοι σύμφωνα με τις οριζόμενες στην οδηγία 2009/61/ΕΚ προδιαγραφές:

               α)

               τους προβολείς που λειτουργούν ως φανοί πορείας ή/και φανοί διασταυρώσεως, καθώς και τους ηλεκτρικούς λαμπτήρες πυρακτώσεως για τους προβολείς αυτούς·

               β)

               τους φανούς όγκου·

               γ)

               τους φανούς εμπροσθίας θέσεως·

               δ)

               τους φανούς οπισθίας θέσεως·

               ε)

               τους φανούς πεδήσεως·

               στ)

               τους φανούς-δείκτες πορείας·

               ζ)

               τους ανακλαστήρες·

               η)

               τις διατάξεις φωτισμού της οπίσθιας πινακίδας κυκλοφορίας·

               θ)

               τους εμπρόσθιους φανούς ομίχλης καθώς και τους λαμπτήρες για τους φανούς αυτούς·

               ι)

               τους οπίσθιους φανούς ομίχλης·

               ια)

               τους φανούς οπισθοπορείας·

               ιβ)

               τους φανούς σταθμεύσεως.

         Άρθρο 3
   Τα κράτη μέλη δεν δύνανται να αρνηθούν την καταχώριση στα μητρώα ή να απαγορεύσουν την πώληση, την έναρξη κυκλοφορίας ή τη χρήση ελκυστήρα για λόγους που αφορούν τους παρακάτω φανούς ή ανακλαστήρες, εάν αυτοί φέρουν το σήμα έγκρισης ΕΚ τύπου στοιχείου, το προβλεπόμενο στο Παράρτημα Ι, και εάν είναι τοποθετημένοι σύμφωνα με τις οριζόμενες στην οδηγία 2009/61/ΕΚ προδιαγραφές:

               α)

               τους προβολείς που λειτουργούν ως φανοί πορείας ή/και φανοί διασταυρώσεως, καθώς και τους ηλεκτρικούς λαμπτήρες πυρακτώσεως για τους προβολείς αυτούς·

               β)

               τους φανούς όγκου·

               γ)

               τους φανούς εμπροσθίας θέσεως·

               δ)

               τους φανούς οπισθίας θέσεως·

               ε)

               τους φανούς πεδήσεως·

               στ)

               τους φανούς-δείκτες πορείας·

               ζ)

               τους ανακλαστήρες·

               η)

               τις διατάξεις φωτισμού της οπίσθιας πινακίδας κυκλοφορίας·

               θ)

               τους εμπρόσθιους φανούς ομίχλης καθώς και τους λαμπτήρες για τους φανούς αυτούς·

               ι)

               τους οπίσθιους φανούς ομίχλης·

               ια)

               τους φανούς οπισθοπορείας·

               ιβ)

               τους φανούς σταθμεύσεως.

         Άρθρο 4
   Οι τροποποιήσεις που είναι αναγκαίες για να προσαρμοσθούν στην τεχνολογική πρόοδο οι προδιαγραφές του παραρτήματος I, θεσπίζονται σύμφωνα με την αναφερομένη στο άρθρο 20 παράγραφος 3 της οδηγίας 2003/37/ΕΚ διαδικασία.
   Άρθρο 5
   Τα κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 6
   Η οδηγία 79/532/ΕΟΚ, όπως τροποποιήθηκε με τις οδηγίες που παρατίθενται στο Παράρτημα ΙΙ, μέρος Α καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο Παράρτημα ΙΙ, μέρος Β.
   Οι αναφορές στην καταργούμενη οδηγία νοούνται ως αναφορές στην παρούσα οδηγία και διαβάζονται σύμφωνα με τον πίνακα αντιστοιχίας του Παραρτήματος ΙΙΙ.
   Άρθρο 7
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   Άρθρο 8
   Η παρούσα οδηγία απευθύνεται στα κράτη μέλη.

      Βρυξέλλες, 13 Ιουλίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρο

         E. ERLANDSSON

      (1)  ΕΕ C 162 της, 25.6.2008, σ. 40.

      (2)  Γνώμη του Ευρωπαϊκού Κοινοβουλίου της 17ης Ιουνίου 2008 (δεν έχει δημοσιευθεί ακόμα στην Επίσημη Εφημερίδα) και απόφαση του Συμβουλίου της 22ας Ιουνίου 2009.

      (3)  ΕΕ L 145 της, 13.6.1979, σ. 16.

      (4)  Βλέπε Παράρτημα ΙΙ, μέρος Α.

      (5)  ΕΕ L 171 της 9.7.2003, σ. 1.

      (6)  Βλέπε σελίδα 19 της παρούσας Επίσημης Εφημερίδας.

      ΠΑΡΑΡΤΗΜΑ Ι

                  1.

                  Προβολείς που λειτουργούν ως φανοί πορείας ή/και φανοί διασταυρώσεως καθώς και ηλεκτρικοί λαμπτήρες πυρακτώσεως για τους προβολείς αυτούς:

                              Το σήμα έγκρισης ΕΚ τύπου στοιχείου είναι το προβλεπόμενο από την οδηγία 76/761/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με τους προβολείς των οχημάτων που λειτουργούν ως φανοί πορείας ή και φανοί διασταύρωσης καθώς και τις φωτεινές πηγές (λαμπτήρες πυρακτώσεως και λοιποί) προς χρήση σε εγκεκριμένους φανούς μηχανοκίνητων οχημάτων και των ρυμουλκουμένων τους (1).

                              Οι διατάξεις της οδηγίας 76/761/ΕΟΚ εφαρμόζονται επίσης για την επικύρωση ειδικών προβολέων για γεωργικούς ή δασικούς ελκυστήρες, προοριζομένων για τη σύγχρονη λήψη μιας φωτεινής δέσμης πορείας και μιας φωτεινής δέσμης διασταυρώσεως και διαμέτρου D μικρότερης των 160 μμ με τις ακόλουθες τροποποιήσεις:

                                          α)

                                          τα ορισθέντα ελάχιστα όρια φωτισμού από το σημείο 2.1 των Παραρτημάτων ΙΙ έως VΙ, VIII και IX της οδηγίας 76/761/ΕΟΚ εξάγονται από το πηλίκο:
                                          ((D – 45/160 – 45))2

                                          με την επιφύλαξη να μη λαμβάνουν τιμές κατώτερες των εξής απολύτων ελαχίστων ορίων:

                                                      —

                                                      3 lux, είτε στο σημείο 75 R είτε στο σημείο 75 L,

                                                      —

                                                      5 lux, είτε στο σημείο 50 R είτε στο σημείο 50 L,

                                                      —

                                                      1,5 lux, εντός της ζώνης IV.

                                             Σημείωση: Αν η εμφανής επιφάνεια του ανακλαστήρα δεν είναι κυκλική, η θεωρουμένη διάμετρος είναι η διάμετρος του κύκλου που έχει το αυτό εμβαδό με την ωφέλιμη εμφανή επιφάνεια του ανακλαστήρα.

                                          β)

                                          αντί του συμβόλου CR που προβλέπεται στο σημείο 5.2.3.5 του Παραρτήματος I της οδηγίας 76/761/ΕΟΚ, το σύμβολο Μ, εντός ενός τριγώνου κατευθυνόμενου προς τα κάτω, τίθεται επί του προβολέως·

                  2.

                  Φανοί όγκου, φανοί εμπροσθίας θέσεως, φανοί οπισθίας θέσεως και φανοί πεδήσεως:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 76/758/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν τους φανούς όγκου, τους εμπρόσθιους φανούς θέσης, τους οπίσθιους φανούς θέσης και τους φανούς πέδησης, φανούς ημέρας και φανούς πλευρικής σήμανσης των μηχανοκίνητων οχημάτων και των ρυμουλκουμένων τους (2).

                  3.

                  Φανοί-δείκτες πορείας:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 76/759/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στους φανούς-δείκτες πορείας των οχημάτων με κινητήρα και των ρυμουλκουμένων τους (3).

                  4.

                  Ανακλαστήρες:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 76/757/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν τους αντανακλαστήρες των οχημάτων με κινητήρα και των ρυμουλκουμένων τους (4).

                  5.

                  Διατάξεις φωτισμού της οπίσθιας πινακίδας κυκλοφορίας:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 76/760/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών που αφορούν τις διατάξεις φωτισμού της οπίσθιας πινακίδας κυκλοφορίας των οχημάτων με κινητήρα και των ρυμουλκουμένων τους (5).

                  6.

                  Εμπρόσθιοι φανοί ομίχλης και λαμπτήρες για τους φανούς αυτούς:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 76/762/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με τους εμπρόσθιους φανούς ομίχλης των μηχανοκίνητων οχημάτων και τους λαμπτήρες τους (6).

                  7.

                  Οπίσθιοι φανοί ομίχλης:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 77/538/ΕΟΚ του Συμβουλίου, της 28ης Ιουνίου 1977, περί προσεγγίσεως των νομοθεσιών των κρατών μελών που αφορούν τους οπισθίους φανούς ομίχλης των οχημάτων με κινητήρα και των ρυμουλκουμένων τους (7).

                  8.

                  Φανοί οπισθοπορείας:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 77/539/ΕΟΚ του Συμβουλίου, της 28ης Ιουνίου 1977, περί προσεγγίσεως των νομοθεσιών των κρατών μελών που αφορούν τους φανούς οπισθοπορείας των οχημάτων με κινητήρα και των ρυμουλκουμένων τους (8).

                  9.

                  Φανοί σταθμεύσεως:
                  Το σήμα έγκρισης ΕΚ τύπου στοιχείου είναι το προβλεπόμενο από την οδηγία 77/540/ΕΟΚ του Συμβουλίου, της 28ης Ιουνίου 1977, περί προσεγγίσεως των νομοθεσιών των κρατών μελών που αφορούν τους φανούς σταθμεύσεως των οχημάτων με κινητήρα και των ρυμουλκουμένων τους (9).

         (1)  ΕΕ L 262 της , 27.9.1976, σ. 96.

         (2)  ΕΕ L 262 της , 27.9.1976, σ. 54.

         (3)  ΕΕ L 262 της , 27.9.1976, σ. 71.

         (4)  ΕΕ L 262 της , 27.9.1976, σ. 32.

         (5)  ΕΕ L 262 της , 27.9.1976, σ. 85.

         (6)  ΕΕ L 262 της , 27.9.1976, σ. 122.

         (7)  ΕΕ L 220 της , 29.8.1977, σ. 60.

         (8)  ΕΕ L 220 της , 29.8.1977, σ. 72.

         (9)  ΕΕ L 220 της , 29.8.1977, σ. 83.

      ΠΑΡΑΡΤΗΜΑ II
      ΜΕΡΟΣ Α

         Καταργούμενη οδηγία με κατάλογο των διαδοχικών τροποποιήσεών της

      (κατά το άρθρο 6)

                  Οδηγία 79/532/EOK του Συμβουλίου
                  (ΕΕ L 145 της 13.6.1979, σ. 16)

                  Οδηγία 82/890/EOK του Συμβουλίου
                  (ΕΕ L 378 της 31.12.1982, σ. 45)

                  Άρθρο 1 παράγραφος 1, μόνον όσον αφορά την αναφορά στην οδηγία 79/532/ΕΟΚ

                  Οδηγία 97/54/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 277 της 10.10.1997, σ. 24)

                  Άρθρο 1, πρώτη περίπτωση, μόνον όσον αφορά την αναφορά στην οδηγία 79/532/ΕΟΚ

            ΜΕΡΟΣ B

         Κατάλογος καταληκτικών ημερομηνιών ενσωμάτωσης στο εθνικό δίκαιο και εφαρμογής

      (κατά το άρθρο 6)

                  Οδηγία

                  Λήξη προθεσμίας ενσωμάτωσης

                  Ημερομηνία εφαρμογής

                  79/532/EOK

                  21η Νοεμβρίου 1980

                  —

                  82/890/EOK

                  21η Ιουνίου 1984

                  —

                  97/54/EK

                  22α Σεπτεμβρίου 1998

                  23η Σεπτεμβρίου 1998

      ΠΑΡΑΡΤΗΜΑ ΙΙΙ

         ΠΙΝΑΚΑΣ ΑΝΤΙΣΤΟΙΧΙΑΣ

                  Οδηγία 79/532/EOK

                  Παρούσα οδηγία

                  Άρθρο 1

                  Άρθρο 1

                  Άρθρο 2, εισαγωγική πρόταση και τελική φράση

                  Άρθρο 2, εισαγωγική πρόταση

                  Άρθρο 2, περιπτώσεις

                  Άρθρο 2 στοιχεία α)-ιβ)

                  Άρθρο 3, εισαγωγική πρόταση και τελική φράση

                  Άρθρο 3, εισαγωγική πρόταση

                  Άρθρο 3, περιπτώσεις

                  Άρθρο 3 στοιχεία α)-ιβ)

                  Άρθρο 4

                  Άρθρο 4

                  Άρθρο 5 παράγραφος 1

                  —

                  Άρθρο 5 παράγραφος 2

                  Άρθρο 5

                  —

                  Άρθρο 6

                  —

                  Άρθρο 7

                  Άρθρο 6

                  Άρθρο 8

                  Παράρτημα

                  Παράρτημα Ι

                  —

                  Παράρτημα ΙΙ

                  —

                  Παράρτημα ΙΙΙ


Avis juridique important

|

32002L0034

Εικοστή έκτη οδηγία 2002/34/ΕΚ της Επιτροπής, της 15ης Απριλίου 2002, για προσαρμογή στην τεχνική πρόοδο των παραρτημάτων ΙΙ, ΙΙΙ και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 102 της 18/04/2002 σ. 0019 - 0031

Εικοστή έκτη οδηγία 2002/34/ΕΚ της Επιτροπήςτης 15ης Απριλίου 2002για προσαρμογή στην τεχνική πρόοδο των παραρτημάτων ΙΙ, ΙΙΙ και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(1), όπως τροποποιήθηκε τελευταία από την οδηγία 2000/41/ΕΚ της Επιτροπής(2), και ιδίως το άρθρο 8 παράγραφος 2,Ύστερα από διαβουλεύσεις με την επιστημονική επιτροπή καλλυντικών προϊόντων και μη διατροφικών προϊόντων προοριζομένων για τους καταναλωτές (SCCNFP),Εκτιμώντας τα ακόλουθα:(1) Στο σημείο 293 του παραρτήματος ΙΙ, μεταξύ των ουσιών των οποίων απαγορεύεται η χρήση σε καλλυντικά προϊόντα, περιλαμβάνονται και οι ραδιενεργές ουσίες. Ωστόσο, η υποσημείωση 1 στο σημείο 293 επιτρέπει, υπό καθορισμένες συνθήκες, την παρουσία ορισμένων φυσικών ραδιενεργών ουσιών και ορισμένων ραδιενεργών ουσιών που προέρχονται από την τεχνητή μόλυνση του περιβάλλοντος, και παραπέμπει στις οδηγίες της 2ας Φεβρουαρίου 1959 για τον καθορισμό των βασικών κανόνων ασφαλείας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες(3). Οι εν λόγω οδηγίες καταργήθηκαν από την οδηγία 96/29/Ευρατόμ του Συμβουλίου(4), το άρθρο 6 παράγραφος 5 της οποίας ορίζει ότι τα κράτη μέλη δεν επιτρέπουν ούτε την ηθελημένη προσθήκη ραδιενεργών ουσιών στην παραγωγή καλλυντικών ούτε την εισαγωγή ή εξαγωγή παρόμοιων ειδών. Στην οδηγία 96/29/Ευρατόμ περιλαμβάνεται, επίσης, για τους σκοπούς εφαρμογής της, ορισμός των ραδιενεργών ουσιών. Κατά συνέπεια, το σημείο 293 του παραρτήματος ΙΙ πρέπει να τροποποιηθεί ανάλογα.(2) Με βάση τον κώδικα δεοντολογίας της IFRA (Διεθνής Ένωση Αρωματοποιίας), η SCCNFP απαριθμεί 36 ουσίες οι οποίες δεν πρέπει να χρησιμοποιούνται ως συστατικό αρωμάτων για την παραγωγή καλλυντικών προϊόντων. Από τις 36 αυτές ουσίες, επτά περιλαμβάνονται ήδη στο παράρτημα ΙΙ και μία (6-μεθυλοκουμαρίνη), με αριθμό αναφοράς 46, στο μέρος 1 του παραρτήματος ΙΙΙ που περιορίζει ήδη τη χρήση της σε προϊόντα στοματικής υγιεινής. Επομένως, οι εναπομένουσες 28 αρωματικές ουσίες πρέπει να συμπεριληφθούν στον κατάλογο του παραρτήματος ΙΙ. Η SCCNFP έχει αξιολογήσει την ασφάλεια των εν λόγω ουσιών μόνο όσον αφορά τη χρήση τους ως συστατικά αρωματικών ουσιών. Συνεπώς, είναι απαραίτητη η κανονιστική ρύθμιση της χρήσης τους για το σκοπό αυτό. Η SCCNFP διεξάγει ήδη περαιτέρω αξιολόγηση της ασφάλειας των εν λόγω ουσιών για άλλες χρήσεις.(3) Η SCCNFP είναι της γνώμης ότι η μεθυλευγενόλη δεν θα πρέπει να προστίθεται σκόπιμα ως συστατικό καλλυντικών προϊόντων. Επομένως η μεθυλευγενόλη πρέπει να συμπεριληφθεί στο παράρτημα ΙΙ. Επειδή όμως η μεθυλευγενόλη αποτελεί φυσικό συστατικό ορισμένων αιθέριων ελαίων που χρησιμοποιούνται στην παραγωγή καλλυντικών προϊόντων, η SCCNFP θέσπισε ανώτατα όρια συγκέντρωσης αυτής της ουσίας στα καλλυντικά προϊόντα.(4) Με βάση τις υπάρχουσες πληροφορίες για τη χρήση υδροξείδιου του λιθίου και υδροξείδιου του ασβεστίου στα καλλυντικά προϊόντα και την αξιολόγηση του βαθμού ασφαλείας τους, η SCCNFP συνιστά τον περιορισμό της χρήσης τους. Συνεπώς, τα σημεία 15β και 15γ του μέρους 1 του παραρτήματος ΙΙΙ θα πρέπει να τροποποιηθούν ανάλογα.(5) Με βάση σχετική τοξικολογική αξιολόγηση, η SCCNFP συνιστά τον περιορισμό της μέγιστης περιεκτικότητας ακρυλαμιδίου στο τελικό προϊόν. Συνεπώς, το πολυακρυλαμίδιο (polyacrylamide) πρέπει να συμπεριληφθεί στο μέρος 1 του παραρτήματος ΙΙΙ.(6) Η SCCNFP προέβη σε τοξικολογικές αξιολογήσεις 61 βαφών μαλλιών, συμπεριλαμβανομένης της έκδοσης συστάσεων όσον αφορά το πεδίο εφαρμογής τους, τα μέγιστα επίπεδα συγκέντρωσης και ειδικές προειδοποιήσεις. Μία από τις εν λόγω βαφές μαλλιών περιλαμβάνεται ήδη, με αριθμό αναφοράς 16, στο μέρος 1 του παραρτήματος ΙΙΙ και για το λόγο αυτό θα πρέπει να γίνει η ανάλογη τροποποίηση. Εξακολουθεί να είναι απαραίτητη η παροχή περισσότερων πληροφοριών σχετικά με την ασφάλεια ορισμένων βαφών μαλλιών προκειμένου, ιδίως, να διευρευνηθεί η πιθανή σχέση μεταξύ της μακροχρόνιας χρήσης μόνιμων βαφών μαλλιών και της αυξημένης πιθανότητας πρόκλησης καρκίνου της ουροδόχου κύστης, κατόπιν αιτήματος της SCCNFP. Οι υπόλοιπες 60 βαφές μαλλιών πρέπει να συμπεριληφθούν στο μέρος 2 του παραρτήματος ΙΙΙ. Το σημείο 8 του μέρους 1 του παραρτήματος ΙΙΙ καλύπτει μια ομάδα παραγώγων φενυλενοδιαμίνης που χρησιμοποιούνται ως βαφές μαλλιών. Για να αποφευχθούν οι διπλές εγγραφές, τροποποιείται το κείμενο της στήλης β ώστε να εξαιρούνται τα παράγωγα που περιλαμβάνονται σε άλλο σημείο του παραρτήματος ΙΙΙ.(7) Η SCCNFP συνιστά ως ασφαλή τη χρήση του ξυλολικού μόσχου (musk xylene) σε καλλυντικά προϊόντα, εξαιρουμένων των προϊόντων στοματικής υγιεινής, με μέγιστη θεωρητική ημερήσια απορροφούμενη δόση περίπου 10 μg/kg. Συνεπώς, μέχρις ότου ολοκληρωθεί η αξιολόγηση των κινδύνων που συνδέονται με την εν λόγω ουσία στο πλαίσιο του κανονισμού (ΕΟΚ) αριθ. 793/93 του Συμβουλίου σχετικά με την αξιολόγηση και τον έλεγχο των κινδύνων από τις υφιστάμενες ουσίες(5), ο ξυλολικός μόσχος πρέπει να συμπεριλαμβάνεται στο μέρος 2 του παραρτήματος ΙΙΙ.(8) Η SCCNFP συνιστά ως ασφαλή τη χρήση του κετονικού μόσχου (musk ketone) σε καλλυντικά προϊόντα, εξαιρουμένων των προϊόντων στοματικής υγιεινής, με μέγιστη θεωρητική ημερήσια απορροφούμενη δόση περίπου 14 μg/kg. Συνεπώς, μέχρις ότου ολοκληρωθεί η αξιολόγηση των κινδύνων που συνδέονται με την εν λόγω ουσία στο πλαίσιο του κανονισμού (ΕΟΚ) αριθ. 793/93 ο ξυλολικός μόσχος πρέπει να συμπεριλαμβάνεται στο μέρος 2 του παραρτήματος ΙΙΙ.(9) Η SCCNFP πιστεύει ότι η χρήση του διμεθικοδιαιθυλοβενζαμηλονικού (dimethicodiethylbenzalmalonate) φίλτρου υπεριωδών ακτίνων στα αντηλιακά προϊόντα είναι ασφαλής υπό ορισμένους περιορισμούς. Συνεπώς, το διμεθικοδιαιθυλοβενζαμηλονικό φίλτρο θα πρέπει να συμπεριληφθεί στο μέρος 1 του παραρτήματος VII.(10) Η SCCNFP θεωρεί ότι η χρήση του διοξείδιου τιτανίου (titanium dioxide) στα καλλυντικά προϊόντα ως φίλτρο υπεριωδών ακτίνων είναι ασφαλής υπό ορισμένους περιορισμούς. Για το λόγο αυτό το διοξείδιο τιτανίου πρέπει να συμπεριληφθεί στο μέρος 1 του παραρτήματος VII.(11) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των καλλυντικών προϊόντων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 76/768/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 2Τα κράτη μέλη λαμβάνουν τα απαραίτητα μέτρα ώστε να διασφαλίζεται ότι τα καλλυντικά προϊόντα που περιέχουν τις ουσίες που απαριθμούνται στα παραρτήματα II, III και VII της οδηγίας 76/768/EΟΚ, όπως ορίζεται στο παράρτημα της παρούσας οδηγίας, και τα οποία διατίθενται στον τελικό καταναλωτή μετά τις 15 Απριλίου 2004, συνάδουν με τις διατάξεις της εν λόγω οδηγίας.Άρθρο 3Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις που είναι απαραίτητες προκειμένου να συμμορφωθούν με την παρούσα οδηγία το αργότερο στις 15 Απριλίου 2003. Ενημερώνουν αμέσως την Επιτροπή σχετικά.Οι εν λόγω διατάξεις, όταν εγκριθούν από τα κράτη μέλη, πρέπει να περιέχουν αναφορά στην παρούσα οδηγία ή να συνοδεύονται από σχετική αναφορά, κατά την επίσημη δημοσίευσή τους. Τα κράτη μέλη αποφασίζουν σχετικά με τον τρόπο με τον οποίο θα γίνεται η αναφορά αυτή.Άρθρο 4Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 15 Απριλίου 2002.Για την ΕπιτροπήErkki LiikanenΜέλος της Επιτροπής(1) ΕΕ L 262 της 27.9.1976, σ. 169.(2) ΕΕ L 145 της 20.6.2000, σ. 25.(3) ΕΕ 11 της 20.2.1959, σ. 221/59.(4) ΕΕ L 159 της 29.6.1996, σ. 1.(5) ΕΕ L 84 της 5.4.1993, σ. 1.ΠΑΡΑΡΤΗΜΑΤα παραρτήματα II, III και VII της οδηγίας 76/768/ΕΟΚ τροποποιούνται ως ακολούθως:1. Στο παράρτημα ΙΙ:i) Ο αριθμός αναφοράς 293 και η αντίστοιχη υποσημείωση 1 αντικαθίστανται από το ακόλουθο κείμενο: "293. Ραδιενεργές ουσίες, όπως ορίζονται στην οδηγία 96/29/Ευρατόμ(1) για τον καθορισμό των βασικών κανόνων ασφαλείας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες."ii) Προστίθενται οι αριθμοί αναφοράς 423 έως 451 όπως αναφέρεται ακολούθως: "423. Ρίζα Alant (Inula helenium) (CAS αριθ. 97676-35-2), όταν χρησιμοποιείται ως συστατικό αρωματικής ουσίας.424. Κυανιούχο βενζύλιο (CAS αριθ. 140-29-4), όταν χρησιμοποιείται ως συστατικό αρωματικής ουσίας.425. Κυκλαμινική αλκοόλη (CAS αριθ. 4756-19-8), όταν χρησιμοποιείται ως συστατικό αρωματικής ουσίας.426. Διαιθυλικός μηλεϊνεστέρας (CAS αριθ. 141-05-9), όταν χρησιμοποιείται ως συστατικό αρωματικής ουσίας.427. Διυδροκουμαρίνη (CAS αριθ. 119-84-6), όταν χρησιμοποιείται ως συστατικό αρωματικής ουσίας.428. 2,4-διυδροξυ-3-μεθυλοβενζαλδεΰδη (CAS αριθ. 6248-20-0), όταν χρησιμοποιείται ως συστατικό αρωματικής ουσίας.429. 3,7-διμεθυλο-2-οκτεν-1-όλη (6,7-διυδρογερανιόλη) (CAS αριθ. 40607-48-5), όταν χρησιμοποιείται ως συστατικό αρωματικής ουσίας.430. 4,6-διμεθυλο-8-τερτ-βουτυλοκουμαρίνη (CAS αριθ. 17874-34-9), όταν χρησιμοποιείται ως συστατικό αρωματικής ουσίας.431. Κιτρακονικός διμεθυλεστέρας (CAS αριθ. 617-54-9), όταν χρησιμοποιείται ως συστατικό αρωματικής ουσίας.432. 7,11-διμεθυλο-4,6,10-δωδεκατριεν-3-όνη (CAS αριθ. 26651-96-7), όταν χρησιμοποιείται ως συστατικό αρωματικής ουσίας.433. 6,10-διμεθυλο-3,5,9-ενδεκατριεν-2-όνη (CAS αριθ. 141-10-6), όταν χρησιμοποιείται ως συστατικό αρωματικής ουσίας.434. Διφαινυλαμίνη (CAS αριθ. 122-39-4), όταν χρησιμοποιείται ως συστατικό αρωματικής ουσίας.435. Ακρυλικός αιθυλεστέρας (CAS αριθ. 140-88-5), όταν χρησιμοποιείται ως συστατικό αρωματικής ουσίας.436. Φύλλα συκής (Ficus carica) (CAS αριθ. 68916-52-9), όταν χρησιμοποιείται ως συστατικό αρωματικής ουσίας.437. Trans-2-επτενάλη (CAS αριθ. 18829-55-5), όταν χρησιμοποιείται ως συστατικό αρωματικής ουσίας.438. Trans-2-εξεναλοδιαιθυλοακετάλη (CAS αριθ. 67746-30-9), όταν χρησιμοποιείται ως συστατικό αρωματικής ουσίας.439. Trans-2-εξεναλοδιμεθυλοακετάλη (CAS αριθ. 18318-83-7), όταν χρησιμοποιείται ως συστατικό αρωματικής ουσίας.440. Υδροαβιετική αλκοόλη (CAS αριθ. 13393-93-6), όταν χρησιμοποιείται ως συστατικό αρωματικής ουσίας.441. 6-ισοπροπυλο-2-δεκαϋδροναφθαλενόλη (CAS αριθ. 34131-99-2), όταν χρησιμοποιείται ως συστατικό αρωματικής ουσίας.442. 7-μεθοξυκουμαρίνη (CAS αριθ. 531-59-9), όταν χρησιμοποιείται ως συστατικό αρωματικής ουσίας.443. 4-(π-μεθοξυφαινυλ)-3-βουτεν-2-όνη (CAS αριθ. 943-88-4), όταν χρησιμοποιείται ως συστατικό αρωματικής ουσίας.444. 1-(π-μεθοξυφαινυλ)-1-πεντεν-3-όνη (CAS αριθ. 104-27-8), όταν χρησιμοποιείται ως συστατικό αρωματικής ουσίας.445. Μεθυλ-trans-2-βουτυλαιθέρας (CAS αριθ. 623-43-8), όταν χρησιμοποιείται ως συστατικό αρωματικής ουσίας.446. 7-μεθυλοκουμαρίνη (CAS αριθ. 2445-83-2), όταν χρησιμοποιείται ως συστατικό αρωματικής ουσίας.447. 5-μεθυλο-2,3-εξανοδιόνη (CAS αριθ. 13706-86-0), όταν χρησιμοποιείται ως συστατικό αρωματικής ουσίας.448. 2-πεντυλιδενο-κυκλοεξανόνη (CAS αριθ. 25677-40-1), όταν χρησιμοποιείται ως συστατικό αρωματικής ουσίας.449. 3,6,10-τριμεθυλο-3,5,9-ενδεκατριεν-2-όνη (CAS αριθ. 1117-41-5), όταν χρησιμοποιείται ως συστατικό αρωματικής ουσίας.450. Έλαιο λιππίας (Lippia citriodora Kunth.) (CAS αριθ. 8024-12-2), όταν χρησιμοποιείται ως συστατικό αρωματικής ουσίας.451. Μεθυλευγενόλη (CAS αριθ. 95-15-2) εκτός από τη φυσική περιεκτικότητα των χρησιμοποιούμενων αιθέριων ελαίων και υπό τον όρο ότι η συγκέντρωση δεν υπερβαίνει:α) 0,01 % σε εκλεκτό άρωμαβ) 0,004 % σε κολώνιαγ) 0,002 % σε αρωματική κρέμαδ) 0,001 % σε προϊόντα που εκπλύνονταιε) 0,0002 % σε άλλα μη εκπλυόμενα προϊόντα και σε προϊόντα στοματικής υγιεινής".2. Στο μέρος 1 του παραρτήματος ΙΙΙ:i) Ο αριθμός αναφοράς 8, στήλη β, αντικαθίσταται από το ακόλουθο κείμενο: "μ- και π-φαινυλενοδιαμίνες, τα N-υποκατεστημένα παράγωγά τους και τα άλατά τους·N-υποκατεστημένα παράγωγα των o-φαινυλενοδιαμίνων(2), με εξαίρεση τα παράγωγα που απαριθμούνται σε άλλο σημείο του εν λόγω παραρτήματος"ii) Οι αριθμοί αναφοράς 15β και 15γ τροποποιούνται ως ακολούθως: ""iii) Ο αριθμός αναφοράς 16 αντικαθίσταται από τα εξής: >ΘΕΣΗ ΠΙΝΑΚΑ>iv) Εισάγεται ο αριθμός αναφοράς 66 σύμφωνα με τον ακόλουθο πίνακα: >ΘΕΣΗ ΠΙΝΑΚΑ>3. Στο μέρος 2 του παραρτήματος ΙΙΙ:Εισάγονται οι αριθμοί αναφοράς 1 έως 62 σύμφωνα με τον ακόλουθο πίνακα: >ΘΕΣΗ ΠΙΝΑΚΑ>4. Στο μέρος 1 του παραρτήματος VΙΙ:Εισάγονται οι αριθμοί αναφοράς 26 και 27 σύμφωνα με τον ακόλουθο πίνακα: >ΘΕΣΗ ΠΙΝΑΚΑ>(1) ΕΕ L 159 της 29.6.1996, σ. 1.(2) Οι ουσίες αυτές μπορούν να χρησιμοποιούνται μεμονωμένα ή σε μείγμα σε ποσότητα τέτοια ώστε το άθροισμα των ποσοστών περιεκτικότητας κάθε μίας από αυτές στο καλλυντικό προϊόν, με βάση το ανώτατο επιτρεπόμενο επίπεδο κάθε μίας από αυτές, να μην υπερβαίνει το 1.(3) Η συγκέντρωση νατρίου, χλωριούχου καλίου ή υδροξειδίου του λιθίου εκφράζεται ως βάρος υδροξειδίου του νατρίου. Σε περίπτωση μειγμάτων, το συνολικό άθροισμα δεν πρέπει να υπερβαίνει τα ανώτατα όρια που περιλαμβάνονται στη στήλη δ.


title: Οδηγία 2009/58/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009 , για τις διατάξεις ρυμούλκησης και οπισθοπορείας των γεωργικών ή δασικών ελκυστήρων με τροχούς (κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ )

text:
               30.7.2009

               EL

               Επίσημη Εφημερίδα της Ευρωπαϊκής Ένωσης

               L 198/4

      ΟΔΗΓΊΑ 2009/58/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 13ης Ιουλίου 2009
   για τις διατάξεις ρυμούλκησης και οπισθοπορείας των γεωργικών ή δασικών ελκυστήρων με τροχούς
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 79/533/ΕΟΚ του Συμβουλίου, της 17ης Μαΐου 1979, περί της προσεγγίσεως των νομοθεσιών των κρατών μελών αναφερομένων στις διατάξεις ρυμουλκήσεως και οπισθοπορείας των γεωργικών ή δασικών ελκυστήρων με τροχούς (3) έχει τροποποιηθεί επανειλημμένως (4) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Η οδηγία 79/533/ΕΟΚ συγκαταλέγεται στις επιμέρους οδηγίες για το σύστημα έγκρισης ΕΚ τύπου που προβλεπόταν από την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων, η οποία αντικαταστάθηκε από την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκημένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών (5) και θεσπίζει τις τεχνικές προδιαγραφές σχετικά με τη σύλληψη και την κατασκευή των γεωργικών ή δασικών ελκυστήρων, όσον αφορά τις διατάξεις ρυμούλκησης και οπισθοπορείας. Οι εν λόγω τεχνικές προδιαγραφές αφορούν την προσέγγιση των νομοθεσιών των κρατών μελών ενόψει της εφαρμογής, για κάθε τύπο ελκυστήρα, της διαδικασίας έγκρισης ΕΚ τύπου, η οποία προβλέπεται από την οδηγία 2003/37/ΕΚ. Κατά συνέπεια, οι διατάξεις της οδηγίας 2003/37/ΕΚ σχετικά με τους γεωργικούς και δασικούς ελκυστήρες, τα ρυμουλκούμενα τους και τα εναλλάξιμα ρυμουλκούμενα μηχανήματά καθώς και τα συστήματα, τα κατασκευαστικά στοιχεία και τις χωριστές τεχνικές ενότητες των οχημάτων εφαρμόζονται στην παρούσα οδηγία.

               (3)

               Η παρούσα οδηγία δεν θίγει τις υποχρεώσεις των κρατών μελών όσον αφορά τις προθεσμίες ενσωμάτωσης και εφαρμογής στο εθνικό δίκαιο των οδηγιών που εμφαίνονται στο παράρτημα III μέρος B,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Για τους σκοπούς της παρούσας οδηγίας, ως «ελκυστήρας» (γεωργικός ή δασικός) νοείται κάθε όχημα με κινητήρα, με τροχούς ή ερπύστριες, που έχει τουλάχιστον δύο άξονες, του οποίου η λειτουργία έγκειται βασικά στην ισχύ έλξεώς του και το οποίο είναι ειδικώς σχεδιασμένο για να έλκει, ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Δύναται να διαρρυθμισθεί για να μεταφέρει φορτίο και συνοδούς.
   2.   Η παρούσα οδηγία εφαρμόζεται μόνο στους ελκυστήρες που καθορίζονται στην παράγραφο 1, που κινούνται με ελαστικά, και με εκ κατασκευής μέγιστη ταχύτητα από 6 έως 40 km/h.
   Άρθρο 2
   1.   Τα κράτη μέλη δεν δύνανται να αρνούνται, για έναν τύπο ελκυστήρων, να χορηγήσουν έγκριση ΕΚ τύπου ή να εκδώσουν το έγγραφο που προβλέπεται στο άρθρο 2 στοιχείο κα), της οδηγίας 2003/37/ΕΚ, ή να χορηγήσουν εθνική έγκριση τύπου ελκυστήρων για λόγους που αφορούν τις διατάξεις ρυμούλκησης και οπισθοπορείας, εάν οι ελκυστήρες αυτοί πληρούν τις προδιαγραφές που αναφέρονται στα παραρτήματα Ι και ΙΙ.
   2.   Τα κράτη μέλη δεν δύνανται πλέον να χορηγούν το έγγραφο που προβλέπεται στο άρθρο 2 στοιχείο κα), της οδηγίας 2003/37/ΕΚ για έναν τύπο ελκυστήρων εάν αυτός δεν πληροί τις προδιαγραφές της παρούσας οδηγίας.
   Τα κράτη μέλη δύνανται να αρνούνται να χορηγήσουν εθνική έγκριση τύπου για έναν τύπο ελκυστήρων εάν αυτός δεν πληροί τις προδιαγραφές της παρούσας οδηγίας.
   Άρθρο 3
   Τα κράτη μέλη δεν δύνανται να αρνηθούν την καταχώριση στα μητρώα ή να απαγορεύσουν την πώληση, την αρχική έναρξη κυκλοφορίας ή τη χρήση ελκυστήρα για λόγους που αφορούν τις διατάξεις ρυμούλκησης και οπισθοπορείας, εάν αυτές πληρούν τις προδιαγραφές των παραρτημάτων Ι και ΙΙ.
   Άρθρο 4
   Οι αναγκαίες τροποποιήσεις για να προσαρμοστούν στην τεχνική πρόοδο οι προδιαγραφές των παραρτημάτων Ι και ΙΙ θεσπίζονται σύμφωνα με τη διαδικασία που προβλέπεται στο άρθρο 20 παράγραφος 3 της οδηγίας 2003/37/ΕΚ.
   Άρθρο 5
   Τα κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 6
   Η οδηγία 79/533/ΕΟΚ, όπως τροποποιήθηκε με τις οδηγίες που παρατίθενται στο παράρτημα ΙΙΙ μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙΙ μέρος Β.
   Οι αναφορές στην καταργούμενη οδηγία θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα IV.
   Άρθρο 7
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   Άρθρο 8
   Η παρούσα οδηγία απευθύνεται στα κράτη μέλη.

      Βρυξέλλες, 13 Ιουλίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         E. ERLANDSSON

      (1)  ΕΕ C 10 της 15.1.2008, σ. 21.

      (2)  Γνώμη του Ευρωπαϊκού Κοινοβουλίου της 11ης Δεκεμβρίου 2007 (ΕΕ C 323 E της 18.12.2008, σ. 57) και απόφαση του Συμβουλίου της 22ας Ιουνίου 2009.

      (3)  ΕΕ L 145 της 13.6.1979, σ. 20.

      (4)  Βλέπε παράρτημα ΙΙΙ μέρος Α.

      (5)  ΕΕ L 171 της 9.7.2003, σ. 1.

      ΠΑΡΑΡΤΗΜΑ I

         ΔΙΑΤΑΞΗ ΡΥΜΟΥΛΚΗΣΗΣ

      1.   Αριθμός

      Κάθε ελκυστήρας πρέπει να είναι εφοδιασμένος με μία ειδική διάταξη στην οποία πρέπει να είναι δυνατόν να στερεώνεται ένα στοιχείο σύνδεσης, όπως μία ράβδος ρυμούλκησης ή ένα καλώδιο ρυμούλκησης.
      2.   Διάταξη

      Η διάταξη, εφοδιασμένη με ένα βύσμα συζεύξεως, πρέπει να τοποθετείται στο εμπρόσθιο μέρος του ελκυστήρα.
      3.   Απεικόνιση

      Η διάταξη πρέπει να έχει μορφή σιαγόνας. Το άνοιγμα στο κέντρο του βύσματος ασφάλισης πρέπει να είναι 60 mm + 0,5/- 1,5 mm και το βάθος της σιαγόνας από το κέντρο του βύσματος πρέπει να είναι 62 ± 0,5 mm.
      Το βύσμα συζεύξεως πρέπει να έχει διάμετρο 30 + 1,5 mm και να είναι εφοδιασμένο με διάταξη μη επιτρέπουσα να φύγει από τη θέση του κατά τη διάρκεια της χρησιμοποιήσεως. Η ασφάλιση πραγματοποιείται κατά τρόπον ώστε να αποφεύγεται η απώλεια των κινητών εξαρτημάτων.
      Η ανωτέρω υποδεικνυομένη ανοχή του + 1,5 mm δεν θα πρέπει να θεωρηθεί ανοχή κατασκευής, αλλά ως η αποδεκτή απόκλιση της ονομαστικής διαστάσεως σφηνών διαφορετικής χρήσεως.

      ΠΑΡΑΡΤΗΜΑ II

         ΟΠΙΣΘΟΠΟΡΕΙΑ

      Κάθε ελκυστήρας πρέπει να είναι εφοδιασμένος με διάταξη οπισθοπορείας ελεγχόμενη από τη θέση οδήγησης.

      ΠΑΡΑΡΤΗΜΑ III

         Μέρος Α

         Καταργούμενη οδηγία με κατάλογο των διαδοχικών της τροποποιήσεων

      (κατά το άρθρο 6)

                  Οδηγία 79/533/ΕΟΚ του Συμβουλίου
                  (ΕΕ L 145 της 13.6.1979, σ. 20)

                  Οδηγία 82/890/ΕΟΚ του Συμβουλίου
                  (ΕΕ L 378 της 31.12.1982, σ. 45)

                  Μόνο όσον αφορά τις αναφορές στο άρθρο 1 σημείο 1 στην οδηγία 79/533/ΕΟΚ

                  Οδηγία 97/54/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 277 της 10.10.1997, σ. 24)

                  Μόνο όσον αφορά τις αναφορές στο άρθρο 1 πρώτη περίπτωση στην οδηγία 79/533/ΕΟΚ

                  Οδηγία 1999/58/ΕΚ της Επιτροπής
                  (ΕΕ L 148 της 15.6.1999, σ. 37)

         Μέρος B

         Κατάλογος καταληκτικών ημερομηνιών ενσωμάτωσης στο εθνικό δίκαιο και εφαρμογής

      (κατά το άρθρο 6)

                  Οδηγία

                  Λήξη προθεσμίας ενσωμάτωσης

                  Ημερομηνία εφαρμογής

                  79/533/ΕΟΚ

                  21η Νοεμβρίου 1980

                  —

                  82/890/ΕΟΚ

                  21η Ιουνίου 1984

                  —

                  97/54/ΕΚ

                  22η Σεπτεμβρίου 1998

                  23η Σεπτεμβρίου 1998

                  1999/58/ΕΚ

                  30η Ιουνίου 2000 (1)

                  —

         (1)  Σύμφωνα με το άρθρο 2 της οδηγίας 1999/58/ΕΚ:

         «1.   Από 1ης Ιουλίου 2000, τα κράτη μέλη δεν δύνανται:

                     —

                     να αρνούνται, για έναν τύπο ελκυστήρων, να χορηγήσουν έγκριση ΕΚ τύπου ή να εκδώσουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ, ή να χορηγήσουν εθνική έγκριση τύπου,

                     —

                     ούτε να απαγορεύουν την πρώτη θέση σε κυκλοφορία ελκυστήρων,

               εάν οι ελκυστήρες αυτοί πληρούν τις προδιαγραφές της οδηγίας 79/533/ΕΟΚ, όπως αυτή τροποποιείται με την παρούσα οδηγία
         2.   Από 1ης Ιανουαρίου 2001, τα κράτη μέλη:

                     —

                     δεν δύνανται πλέον να χορηγούν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ για έναν τύπο ελκυστήρων εάν αυτός δεν πληροί τις προδιαγραφές της οδηγίας 79/533/ΕΟΚ, όπως αυτή τροποποιείται με την παρούσα οδηγία,

                     —

                     δύνανται να αρνούνται να χορηγήσουν εθνική έγκριση τύπου για έναν τύπο ελκυστήρων εάν αυτός δεν πληροί τις προδιαγραφές της οδηγίας 79/533/ΕΟΚ, όπως αυτή τροποποιείται με την παρούσα οδηγία.»

      ΠΑΡΑΡΤΗΜΑ IV

         ΠΙΝΑΚΑΣ ΑΝΤΙΣΤΟΙΧΙΑΣ

                  Οδηγία 79/533/ΕΟΚ

                  Οδηγία 1999/58/EK

                  Παρούσα οδηγία

                  Άρθρο 1

                  Άρθρο 1

                  Άρθρο 2

                  Άρθρο 2

                  Άρθρο 3

                  Άρθρο 3

                  Άρθρο 4

                  Άρθρο 4

                  Άρθρο 5 παράγραφος 1

                  —

                  Άρθρο 5 παράγραφος 2

                  Άρθρο 5

                  —

                  Άρθρα 6 και 7

                  Άρθρο 6

                  Άρθρο 8

                  Παράρτημα I

                  Παράρτημα I

                  Παράρτημα II

                  Παράρτημα II

                  —

                  Παράρτημα III

                  —

                  Παράρτημα IV


title: Οδηγία 2009/59/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009 , σχετικά με τα κάτοπτρα οδήγησης των γεωργικών ή δασικών ελκυστήρων με τροχούς (κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ )

text:
               30.7.2009

               EL

               Επίσημη Εφημερίδα της Ευρωπαϊκής Ένωσης

               L 198/9

      ΟΔΗΓΊΑ 2009/59/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 13ης Ιουλίου 2009
   σχετικά με τα κάτοπτρα οδήγησης των γεωργικών ή δασικών ελκυστήρων με τροχούς
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία που αναφέρεται στο άρθρο 251 της συνθήκης (2),
   Εκτιμώντας τα ακόλουθα:

               (1)

               H οδηγία 74/346/ΕΟΚ του Συμβουλίου, της 25ης Ιουνίου 1974, περί προσεγγίσεως των νομοθεσιών των κρατών μελών των αναφερομένων στα κάτοπτρα οδηγήσεως των γεωργικών ή δασικών ελκυστήρων με τροχούς (3) έχει τροποποιηθεί επανειλημμένα ουσιωδώς (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               Η οδηγία 74/346/ΕΟΚ συγκαταλέγεται στις επιμέρους οδηγίες για το σύστημα έγκρισης ΕΚ τύπου που προβλεπόταν από την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων, η οποία αντικαταστάθηκε από την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών (5) και θεσπίζει τις τεχνικές προδιαγραφές σχετικά με τη σύλληψη και την κατασκευή των γεωργικών ή δασικών ελκυστήρων όσον αφορά τα κάτοπτρα οδηγήσεως. Αυτές οι τεχνικές προδιαγραφές αφορούν την προσέγγιση των νομοθεσιών των κρατών μελών ενόψει της εφαρμογής, για κάθε τύπο ελκυστήρα, της διαδικασίας έγκρισης ΕΚ τύπου που προβλέπεται από την οδηγία 2003/37/ΕΚ. Κατά συνέπεια, οι διατάξεις της οδηγίας 2003/37/ΕΚ σχετικά τους γεωργικούς και δασικούς ελκυστήρες, τα ρυμουλκούμενά τους και τα εναλλάξιμα ρυμουλκούμενα μηχανήματα καθώς και τα συστήματα, τα κατασκευαστικά στοιχεία και τις χωριστές τεχνικές ενότητες των οχημάτων εφαρμόζονται στην παρούσα οδηγία.

               (3)

               Η παρούσα οδηγία δεν θα πρέπει να θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ μέρος Β,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   1.   Ως «ελκυστήρας» (γεωργικός ή δασικός) νοείται κάθε όχημα, φέρον κινητήρα με τροχούς ή ερπύστριες, έχον τουλάχιστον δύο άξονες, του οποίου η λειτουργία έγκειται βασικά στην ισχύ έλξεώς του και το οποίο είναι ειδικά σχεδιασμένο για να σύρει, ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατό να διαρρυθμιστεί για να μεταφέρει φορτίο και συνοδούς.
   2.   Η παρούσα οδηγία εφαρμόζεται μόνο για τους οριζόμενους στην παράγραφο 1 ελκυστήρες που κινούνται με ελαστικά, που έχουν εκ κατασκευής μέγιστη ταχύτητα από 6 έως 40 km/h.
   Άρθρο 2
   1.   Τα κράτη μέλη δεν δύνανται να αρνηθούν ούτε την έγκριση ΕΚ ούτε τη χορήγηση του εγγράφου που προβλέπεται στο άρθρο 2 στοιχείο κα) της οδηγίας 2003/37/ΕΚ, ούτε την εθνική έγκριση για ένα τύπο ελκυστήρα, για λόγους σχετικούς με τους καθρέφτες, αν αυτοί τηρούν τις προδιαγραφές του παραρτήματος Ι.
   2.   Τα κράτη μέλη δεν δύνανται να χορηγήσουν το έγγραφο του άρθρου 2 στοιχείο κα) της οδηγίας 2003/37/ΕΚ για ένα τύπο ελκυστήρα αν δεν τηρεί τις προδιαγραφές της παρούσας οδηγίας.
   Τα κράτη μέλη δύνανται να αρνηθούν την εθνική έγκριση ενός τύπου ελκυστήρα αν δεν τηρεί τις προδιαγραφές της παρούσας οδηγίας.
   Άρθρο 3
   Τα κράτη μέλη δεν δύνανται να αρνηθούν την καταχώριση στα μητρώα ούτε να απαγορεύσουν την πώληση, την πρώτη θέση σε κυκλοφορία ή τη χρήση των ελκυστήρων για λόγους που αναφέρονται στα κάτοπτρα οδήγησης, αν αυτά τηρούν τις αναφερόμενες στο παράρτημα Ι προδιαγραφές.
   Άρθρο 4
   Οι αναγκαίες τροποποιήσεις για την προσαρμογή των προδιαγραφών του παραρτήματος Ι στην τεχνική πρόοδο θεσπίζονται σύμφωνα με τη διαδικασία που αναφέρεται στο άρθρο 20 παράγραφος 3 της οδηγίας 2003/37/ΕΚ.
   Άρθρο 5
   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων του εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 6
   Η οδηγία 74/346/ΕΟΚ, όπως τροποποιήθηκε με τις οδηγίες που απαριθμούνται στο παράρτημα ΙΙ, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙ μέρος Β.
   Οι αναφορές στην καταργούμενη οδηγία θεωρούνται ότι γίνονται στη παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ.
   Άρθρο 7
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   Άρθρο 8
   Η παρούσα οδηγία απευθύνεται στα κράτη μέλη.

      Βρυξέλλες, 13 Ιουλίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         E. ERLANDSSON

      (1)  ΕΕ C 256 της 27.10.2007, σ. 31.

      (2)  Γνώμη του Ευρωπαϊκού Κοινοβουλίου της 25ης Σεπτεμβρίου 2007 (ΕΕ C 219 Ε της 28.8.2008, σ. 67) και απόφαση του Συμβουλίου της 22ας Ιουνίου 2009.

      (3)  ΕΕ L 191 της 15.7.1974, σ. 1.

      (4)  Βλέπε παράρτημα ΙΙ μέρος Α.

      (5)  ΕΕ L 171 της 9.7.2003, σ. 1.

      ΠΑΡΑΡΤΗΜΑ Ι
      1.   ΟΡΙΣΜΟΣ

                  1.1.

                  Ως «κάτοπτρο οδηγήσεως» νοείται η διάταξη που έχει σκοπό να εξασφαλίσει εντός του οπτικού πεδίου οριζομένου γεωμετρικά στο σημείο 2.5 μία καλή ορατότητα προς τα οπίσω και, μέσα σε λογικά πλαίσια, μη εμποδιζόμενη από τα στοιχεία του ελκυστήρα ή από τους επιβάτες αυτού του ελκυστήρα. Τα συμπληρωματικά κάτοπτρα και κάτοπτρα οδήγησης που σχεδιάζονται για την επιτήρηση των εργαλείων κατά τη διάρκεια της εργασίας στους αγρούς δεν υπόκεινται υποχρεωτικά σε έγκριση, αλλά πρέπει να είναι τοποθετημένα σύμφωνα με τις προδιαγραφές ανάρτησης που προβλέπονται στα σημεία 2.3.3 έως 2.3.5.

                  1.2.

                  Ως «εσωτερικό κάτοπτρο οδηγήσεως» νοείται η διάταξη η οριζόμενη στο σημείο 1.1 και τοποθετημένη στο εσωτερικό του χώρου επιβατών.

                  1.3.

                  Ως «εξωτερικό κάτοπτρο οδηγήσεως» νοείται η διάταξη η οριζόμενη στο σημείο 1.1 που είναι αναρτημένη σε σημείο της εξωτερικής επιφάνειας του ελκυστήρα.

                  1.4.

                  Ως «κλάση κάτοπτρων οδηγήσεως» νοείται το σύνολο των διατάξεων που διαθέτουν ένα ή περισσότερα κοινά χαρακτηριστικά ή λειτουργίες. Τα εσωτερικά κάτοπτρα οδηγήσεως κατατάσσονται στην κλάση Ι. Τα εξωτερικά κάτοπτρα οδηγήσεως κατατάσσονται στην κλάση II.

            2.   ΠΡΟΔΙΑΓΡΑΦΕΣ ΤΟΠΟΘΕΤΗΣΕΩΣ
      2.1.   Γενικότητες

                  2.1.1.

                  Δύνανται να τοποθετηθούν επί ενός ελκυστήρος μόνο κάτοπτρα οδηγήσεως των κλάσεων I και II που φέρουν το σήμα επικυρώσεως ΕΚ που προβλέπεται από την οδηγία 2003/97/ΕΚ του Ευρωπαϊκού Κοινοβουλίου και του Συμβουλίου, της 10ης Νοεμβρίου 2003, για προσέγγιση των νομοθεσιών των κρατών μελών σχετικά με την έγκριση τύπου των συσκευών έμμεσης όρασης, καθώς και των οχημάτων που είναι εξοπλισμένα με τις εν λόγω διατάξεις, για την τροποποίηση της οδηγίας 70/156/ΕΟΚ και την κατάργηση της οδηγίας 71/127/ΕΟΚ (1).

                  2.1.2.

                  Κάθε κάτοπτρο οδηγήσεως πρέπει να έχει στερεωθεί κατά τέτοιο τρόπο ώστε να παραμένει σε σταθερή θέση υπό κανονικές συνθήκες οδηγήσεως του ελκυστήρα.

            2.2.   Αριθμός

      Κάθε ελκυστήρας πρέπει να είναι εφοδιασμένος με ένα τουλάχιστον εξωτερικό κάτοπτρο οδηγήσεως που είναι τοποθετημένο στην αριστερή πλευρά του ελκυστήρα, στα κράτη μέλη στα οποία η κυκλοφορία διεξάγεται στα δεξιά και στη δεξιά πλευρά, στα κράτη μέλη στα οποία η κυκλοφορία διεξάγεται στα αριστερά.
      2.3.   Θέση

                  2.3.1.

                  Το εξωτερικό κάτοπτρο οδηγήσεως πρέπει να είναι τοποθετημένο κατά τρόπο που να επιτρέπει στον οδηγό, καθήμενο επί του καθίσματός του σε κανονική στάση οδηγήσεως, να ελέγχει το τμήμα της οδού που ορίζεται στο σημείο 2.5.

                  2.3.2.

                  Το εξωτερικό κάτοπτρο οδηγήσεως πρέπει να είναι ορατό διά μέσου του τμήματος του αλεξινέμου που σαρώνεται από τον υαλοκαθαριστήρα ή διά μέσου των πλευρικών υαλοπινάκων, όταν υπάρχουν, στο θεωρούμενο ελκυστήρα.

                  2.3.3.

                  Το κάτοπτρο οδηγήσεως σε σχέση με το εξωτερικό περίγραμμα του μεμονωμένου ελκυστήρα ή του συνόλου ελκυστήρας-ρυμουλκούμενο δεν πρέπει να προεξέχει αισθητά περισσότερο από αυτό που είναι αναγκαίο για την τήρηση του οπτικού πεδίου που προδιαγράφεται στο σημείο 2.5.

                  2.3.4.

                  Όταν το κατώτερο άκρο ενός εξωτερικού κατόπτρου οδηγήσεως ευρίσκεται σε απόσταση μικρότερη των 2 μ από το έδαφος με φορτωμένο τον ελκυστήρα, αυτό το κάτοπτρο οδηγήσεως δεν πρέπει να προεξέχει περισσότερο των 0,20 μ σε σχέση προς το ακρότατο του πλάτους απ’ άκρο σε άκρο το οποίο κείται προς την πλευρά του κατόπτρου του μεμονωμένου ελκυστήρα ή του συνόλου ελκυστήρας-ρυμουλκούμενο, που δεν είναι εφοδιασμένο με κάτοπτρο οδηγήσεως.

                  2.3.5.

                  Υπό τις συνθήκες τις αναφερόμενες στα σημεία 2.3.3 και 2.3.4 τα κάτοπτρα οδηγήσεως δύνανται να προεξέχουν από τα μέγιστα επιτρεπόμενα πλάτη των ελκυστήρων.

            2.4.   Ρύθμιση

                  2.4.1.

                  Το εσωτερικό κάτοπτρο οδηγήσεως πρέπει να ρυθμίζεται από τον οδηγό ενώ ευρίσκεται στη θέση οδηγήσεως.

                  2.4.2.

                  Το εξωτερικό κάτοπτρο οδηγήσεως πρέπει να δύναται να ρυθμίζεται από τον οδηγό χωρίς αυτός να εγκαταλείπει τη θέση οδήγησης. Η ασφάλιση στην τελική θέση δύναται πάντως να πραγματοποιείται έξωθεν.

                  2.4.3.

                  Δεν υπόκεινται στις προδιαγραφές του σημείου 2.4.2 τα εξωτερικά κάτοπτρα οδηγήσεως τα οποία αφού αναδιπλωθούν υπό την επίδραση μιας ωθήσεως, επιστρέφουν αυτόματα στην αρχική θέση ή είναι δυνατόν να επαναφέρονται σε θέση χωρίς εργαλεία.

            2.5.   Οπτικό πεδίο

      2.5.1.   Κράτη μέλη στα οποία η κυκλοφορία διεξάγεται στα δεξιά
      Το οπτικό πεδίο του αριστερού εξωτερικού κατόπτρου οδηγήσεως πρέπει να είναι τέτοιο ώστε ο οδηγός να δύναται να βλέπει προς τα οπίσω τουλάχιστον ένα τμήμα οδού επιπέδου έως τον ορίζοντα, κείμενο στο αριστερό ενός επιπέδου παραλλήλου προς το κατακόρυφο διάμεσο διάμηκες επίπεδο που εφάπτεται στο αριστερό ακρότατο του πλάτους απ’ άκρο σε άκρο του μεμονωμένου ελκυστήρα ή του συνόλου ελκυστήρας-ρυμουλκούμενο.
      2.5.2.   Κράτη μέλη στα οποία η κυκλοφορία διεξάγεται στα αριστερά
      Το οπτικό πεδίο του δεξιού εξωτερικού κατόπτρου οδηγήσεως πρέπει να είναι τέτοιο ώστε ο οδηγός να δύναται να βλέπει προς τα οπίσω τουλάχιστον ένα τμήμα οδού επιπέδου έως τον ορίζοντα, κείμενο στο δεξιό επιπέδου παραλλήλου προς το κατακόρυφο διάμεσο διάμηκες επίπεδο που εφάπτεται στο δεξιό ακρότατο του πλάτους απ’ άκρου εις άκρο του μεμονωμένου ελκυστήρα ή του συνόλου ελκυστήρας-ρυμουλκούμενο.

         (1)  ΕΕ L 25 της 29.1.2004, σ. 1.

      ΠΑΡΑΡΤΗΜΑ ΙΙ
      ΜΕΡΟΣ A

         Καταργούμενη οδηγία με κατάλογο των διαδοχικών της τροποποιήσεων

         (κατά το άρθρο 6)

                  Οδηγία 74/346/ΕΟΚ του Συμβουλίου
                  (ΕΕ L 191 της 15.7.1974, σ. 1).

                  Οδηγία 82/890/ΕΟΚ του Συμβουλίου
                  (ΕΕ L 378 της 31.12.1982, σ. 45).

                  Μόνον όσον αφορά τις αναφορές στην οδηγία 74/346/ΕΟΚ που περιέχονται στο άρθρο 1 παράγραφος 1

                  Οδηγία 97/54/ΕΚ του Ευρωπαϊκού Κοινοβουλίου και του Συμβουλίου
                  (ΕΕ L 277 της 10.10.1997, σ. 24).

                  Μόνον όσον αφορά τις αναφορές στην οδηγία 74/346/ΕΟΚ που περιέχονται στο άρθρο 1 πρώτη περίπτωση

                  Οδηγία 98/40/ΕΚ της Επιτροπής
                  (ΕΕ L 171 της 17.6.1998, σ. 28).

            ΜΕΡΟΣ B

         Κατάλογος ημερομηνιών ενσωμάτωσης στο εθνικό δίκαιο και εφαρμογής

         (κατά το άρθρο 6)

                  Οδηγία

                  Λήξη προθεσμίας ενσωμάτωσης

                  Ημερομηνία εφαρμογής

                  74/346/ΕΟΚ

                  2 Ιανουαρίου 1976

                  —

                  82/890/ΕΟΚ

                  22 Ιουνίου 1984

                  —

                  97/54/ΕΚ

                  22 Σεπτεμβρίου 1998

                  23 Σεπτεμβρίου 1998

                  98/40/ΕΚ

                  30 Απριλίου 1999 (1)

                  —

         (1)  Σύμφωνα με το άρθρο 2 της οδηγίας 98/40/ΕΚ:

         «1.   Από την 1η Μαΐου 1999, τα κράτη μέλη δεν δύνανται:

                     —

                     ούτε να αρνούνται, για συγκεκριμένο τύπο ελκυστήρα, την έγκριση ΕΚ τύπου ή την έκδοση του εγγράφου που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ ή την έγκριση σε εθνικό επίπεδο,

                     —

                     ούτε να απαγορεύουν την πρώτη θέση σε κυκλοφορία των ελκυστήρων,εφόσον οι εν λόγω ελκυστήρες ανταποκρίνονται στις προδιαγραφές της οδηγίας 74/346/ΕΟΚ, όπως τροποποιείται από την παρούσα οδηγία.

               2.   Από την 1η Οκτωβρίου 1999, τα κράτη μέλη:

                     —

                     δεν δύνανται πλέον να εκδίδουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 74/150/ΕΟΚ για συγκεκριμένο τύπο ελκυστήρα, εφόσον δεν ανταποκρίνεται στις προδιαγραφές της οδηγίας 74/346/ΕΟΚ, όπως τροποποιείται από την παρούσα οδηγία,

                     —

                     δύνανται να αρνούνται την έγκριση τύπου σε εθνικό επίπεδο συγκεκριμένου τύπου ελκυστήρα, εφόσον δεν ανταποκρίνεται στις προδιαγραφές της οδηγίας 74/346/ΕΟΚ, όπως τροποποιείται από την παρούσα οδηγία».

      ΠΑΡΑΡΤΗΜΑ ΙΙΙ

         Πίνακας Αντιστοίχιας

                  Οδηγία 74/346/ΕΟΚ

                  Οδηγία 98/40/ΕΚ

                  Παρούσα οδηγία

                  Άρθρο 1

                  Άρθρο 1

                  Άρθρο 2

                  Άρθρο 2

                  Άρθρα 3 και 4

                  Άρθρα 3 και 4

                  Άρθρο 5 παράγραφος 1

                  —

                  Άρθρο 5 παράγραφος 2

                  Άρθρο 5

                  —

                  Άρθρο 6

                  —

                  Άρθρο 7

                  Άρθρο 6

                  Άρθρο 8

                  Παράρτημα

                  Παράρτημα Ι

                  —

                  Παράρτημα ΙΙ

                  —

                  Παράρτημα ΙΙΙ